
Awe parlamento ta vota pa presidente: 
Tin duda si Vrolijk lo keda riba stoel di presidente 


Awe miembronan di Parlamento di 
Aruba ta vota pa presidente y vice 
presidente di parlamento pa e aña 
parlamentario 2024-2025. Manera 
ya caba Bon Dia Aruba a publica, 
algun parlamentario a anuncia cu 
nan no lo ta sosteniendo e presi- 
dente actual di parlamento, Edgard 
Vrolijk di fraccion MEP. 


Recientemente parlamentario y lider di 
fraccion ACCION21, Miguel MAnsur, 
a publica un video ariba su pagin oficial 
di Facebook den cual e ta critica e e 
trabou cu e actual presidente di parla- 
mento Vrolijk, a eherce durante e aña 
parlamentario cu a caba di pasa. 


Den e video Mansur ta remarca cu 
e kier trece na atencion di pueblo e 
falta di respet di parlamentario Edgard 
Vrolijk y su fraccion MEP pa e organo 
mas halto di e sistema constitucional y 
democracia di pais Aruba. 


E parlamentario a menciona cu seis 
carta a wordo manda pa su excelencia 
Gobernador di Aruba den cual miem- 
bronan di parlamento ta keha con e 
presidente actual di parlamento a viola 
structuralmente e reglement van orde 
y Constitucion di pais Aruba. Un di e 
cartanan, el a indica, su mes a manda pa 
tanto su excelencia gobernador di Aruba 
como tambe pa Eerste y Tweede Kamer 
documentando tur hechonan aki. 


“E falta di respet cu un solo persona por 
mustra henter pueblo di Aruba door di 
mina confiansa den parlamento, opera- 
cion den parlamento, door di abusa su 
poder como presidente cu ta un puesto 
temporario cu e tin e honor di ocupa,” 
Mansur a subraya. 


E lider di ACCION21 a pone atencion 
na dos carta, un cu a wordo firma dia 
21 di maart pa parlamentario y lider di 
fraccion RAIZ Misha Raymond, cu ta 
categorisa tur e abusonan di Sr. Vrolijk 
y den cual e ta bisa cu e no ta digno pa 
ta presidente di parlamento. 


Otro carta cu el a destaca ta uno cu 
fecha di 21 di februari firma pa su 
persona, pa parlamentario Raymond 
y parlamentario di fraccion RAIZ, Ray- 
mond Kamperveen den cual nan ta bisa 
y pidi e presidente di parlamento pa 
atene su mes na e reglement van orde 
y constitucion despues di no haci esaki. 


Parlamentario Mansur a sigui indica 
den su video cu Sr. Vrolijk su com- 
portamento no a caba. El a splica cu 
miembronan di parlamento a haya tres 
siman pa repasa e presupuesto 2025 di 
gobierno, pero pa e ley di matrimo- 
nio igualitario nan a duna seis luna pa 
repas’e. El a resalta cu nan (referiendo 
na presidente di parlamento y su frac- 
cion) no tabata kier pa e ley di matrimo- 
nio igualitario yega sala di parlamento 
pasobra e mester a bay comision. 


Pero presupuesto di pais Aruba no ta 
bay ningun comision y segun Mansur 


ta indica, e presidente di parlamento 
no kier pa parlamentarionan haci nan 
debido trabou di controla gobierno 
pasobra e no ta cumbini e partido di e 
presidente, esta MEP, y haciendo esaki e 
ta priorisa e interes di su partido, locual 
ta igual na pone interes personal prome 
cu interes nacional y esey no por wordo 
acepta. 


“Esaki ta e momento di berdad pa Mi- 
sha y Raymond Kamperveen mustra 
pueblo si nan ta para pa integridad of 
no. Mi ta conta riba Sra. Raymond y Sr. 
Kamperveen pa dialuna mustra cu boso 
tin integridad. Tur fraccion den parla- 
mento, cu excepcion di MEP, a keha y 
categorisa Sr. Vrolijk su abuso di poder 
cu a kibra ley, cu a kibra reglement van 
orde, dus awo ta ora pa mustra cu boso 
ta para pa integridad y cu boso no ta 
acepta e fechorianan ‘ki,” parlamentario 
Mansur a finalisa. 


Otro parlamentario cu tambe ta critica 
fuerte- y abiertamente e comportacion 
di e presidente actual di parlamento, 
Edgard Vrolijk, ta parlamentario inde- 


pendiente Gerlien Croes. E parlamen- 
tario independiente a indica, mediante 
un comunicado di prensa, cu Vrolijk 
“a coba su propio graf faltando respet 
pa e institucion di parlamento.” 


Den e comunicado e Croes ta men- 
ciona cu den luna di mei di e aña aki 
el a bolbe denuncia e deficiencia den 
liderazgo di Parlamento di Aruba na 
man di presidente Edgard Vrolijk. El 
a indica cu no tabata trata solamente di 
loke publico por mira ora di reunion, 
pero tambe durante reunion di porta 
cera ora cu Vrolijk ta demostra cu e 
no tin etica ni respet pa sinta na cabes 
di e entidad mas halto di pais Aruba. 


Pa loke ta trata votamento pa presidente 
y vice presidente di parlamento awe, el a 
remarca cu e ta considera cu loke min- 
isternan di MEP a haci di hiba campaña 
ariba rednan social pa sostene Vrolijk, 
como un “atake demostrativo contra 
e democracia di Aruba” door di pub- 
licamente demostra nan apoyo pa un 
candidato pa presidente di parlamento, 
locual e parlamentario independiente 
ta expresa, ta confirma cu e gobierno 
actual tin e poder ehecutivo y e legis- 
lativo secuestra 


Papiando di su propio experiencia, 
Croes ta splica cu el a experimenta hopi 
falta di respet. “No ta desconoci cuanto 
biaha el a silencia miembronan. Na 
varios ocasion ta paga microfon ora cu 
mi ta hibando disertacion of tin punto 
di ordo. E ta manera cu nos a pasa pa un 
sistema autoritario y comunista pasobra 
ta un partido ta hiba gobernacion, pero 
tambe tin Parlamento di Aruba full bou 
su maneho,” el a remarca. 


E parlamentario independiente a sigui 
splica cu pa tres aña largo tin un par- 
tido cu ta acepta e comportacion aki, 
referiendo na partido RAIZ. El a re- 
salta cu for di contract di Eagle LNG 
te na matrimonio di mesun sexo, RAIZ 
tabatin caba mil motibo pa tuma un 
posicion pero nunca a haci esaki. 


Mirando e informacion cu tabata cir- 
cual riba otro medionan pa loke ta trata 
votamento di awe y si partido RAIZ ta 
bay sostene e actual presidente di par- 
lamento of no, Bon Dia Aruba a ricibi 
confirmacion diabierna ultimo for di 
vocero di fraccion RAIZ, sr. Raghnall 
Bermudez, ken a indica cu Raiz no lo 
ta votando pa Sr. Edgard Vrolijk pa 
presidente di parlamento. 


“Raiz a laga sa na MEP cu no lo sostene 
Edgard dialuna awo. Nan lo sostene 
cualkier otro miembro di fraccion MEP. 
Y awo nan ta bezig ta wak con lo sigui 
pa dilanti,” e vocero a indica. 


Tin hopi expectativa alrededor di e vo- 
tamento di awe y ken lo bira e siguiente 
presidente y vice presidente di parla- 
mento, sobretodo den sentido di ki 
efecto e resultado di votamento lo tin 
riba coalicion. 

Ta haci yamado na comunidad pa yuda famia cu a perde nan cas na 
momento cu parti di e dak a bin abao 


Recientemente un suceso lamentable a tuma 
luga na unda un famia perde nan vivienda pa 
motibo cu un parti di e dak di nan cas a cay den 
otro y a perde un gran cantidad di nan perte- 
nencianan. Aworaki e famia ta haci un yamada 
na comunidad pa pone man na curason y yuda 
nan den nan momento di necesidad. 


Na momento cu e famia a yega cas, nan bida a cam- 


bia por completo ora cu nan a wak con un parti di e 
dak di nan hogar a cay den otro y asina a perde un 
gran parti di nan cosnan. Un caso lamentable y cu 
aworaki varios ciudadanonan riba rednan social ta haci 
yamada na henter pueblo di Aruba pa di un forma 
of otro yuda e famia den e momentonan dificil aki. 


Comunidad por yuda den diferente forma, por entre 
otro haci donacion di material manera cement, bloki, 


palo, playwood, sheetrock, clabo, santo, cualkier ma- 
terial cu por yuda cu reconstruccion di e cas. 


Ademas di esaki, por yuda tambe cu articulonan di 
hogar manera television, airco, muebles, stoof, frigi- 
daire, cama, cashi di paña, cosnan di cushina manera 
tayo, beker, cuminda, entre otro. 


E famia ta consisti di un mama y tres yiu muhe, 
edadnan 2, 3 y 9. Comunidad por haci donacion 
tambe di paña y sapato pa hende muhe adulto, mucha 
muhe (edadnan menciona) y cosnan pa baby tambe. 
Ayudo financiero tambe ta bon bini. 


Polis y brandweer a presenta na e sitio. Bomberonan 
mesora a desconecta e boternan di gas pa evita cual- 
kier otro accidente y a pidi pa ningun hende drenta 
e cas pa motibo cu nan no ta sigur di e stabilidad di 
e resto di e cas y no sa si e resto di e dak tambe lo 
cay den otro. Personal di Elmar tambe a presenta na 
e cas y a corta coriente. 


Conflicto entre Corporacion con Animo y Gobierno di Aruba pa 
pashentnan cu gobierno kier trece back Aruba 


Recientemente varios me- 
dio di comunicacion local 
a publica informacion to- 
cante un caso na unda Go- 
bierno di Aruba a tuma de- 
cision di trece tur pashent 
Arubiano cu ta tabata ricibi 
tratamento psikiatrico na 
facilidad “Corporacion con 
Animo” na Colombia. E no- 
ticia aki no cay den bon tera 
pa e facilidad cu a entama 
un caso contra Gobierno di 
Aruba. 


Segun e noticiero local, No- 
ticiaCla a reporta, minister 
encarga cu Asuntonan Social, 
Rocco Tjon a indica na e not- 
iciero cu a tuma e decision aki 
na bienestar di e pashentnan cu 
ta na Colombia. 


“Na bienestar di nos clien- 
tenan, mi persona, a traves 
di conseho cu mi a ricibi di 
‘indicatiecommissie’, e me- 
sun commissie cu na prome 
instancia a conseha pa manda 
nos clientenan ‘Corporacion 


con Animo’, a dicidi di trece 
nan back y sigui duna e cuido 
na Aruba of Corsou,” e man- 
datario a indica na e noticiero 
local. 


Segun e mandatario a sigui 
splica, e comision cu a duna e 
conseho pa trece e pashentnan 
back ta consisti di profesion- 
alnan di GGZ basico y GGZ 
specialisa y a indica cu cada cli- 
ente tin un plan di cuido traha. 


Despues di e anuncio di Go- 
bierno di Aruba pa trece e pa- 
shentnan back, ‘Corporacion 
con Animo’ a puntra corte pa 
un ordemaatregel, un medida 
disciplinario pa para cualkier 
accion di gobierno temporal- 
mente. Minister Tjon a indica 
cu e medida aki a wordo recha- 
sa pa hues y aworaki e partinan 
ta en espera di un fecha pa e 
caso wordo trata den corte. 


Segun e noticiero local ta re- 
porta e facilidad en cuestion a 
tuma e paso pa hiba Gobierno 
di Aruba corte pa asina evita cu 
e pashentnan cu ta ricibiendo 
tratamento na un finca na Co- 
lombia mester regresa Aruba. 


Segun informacion, ‘Corpora- 
cion con Animo’ a busca asis- 
tencia legal di e abogado local 
Doris Canwood. 


Na 2018 minister di Turismo 
y Salud, Dangui Oduber, a 
anuncia cu gobierno a firma 
un convenio cu ‘Corporacion 


con Animo’. E tempo ey ora 
cu a firma e convenio minister 
Oduber a indica cu e intencion 
di e director di e facilidad ora 
el bishita Aruba tabata pa bin 
cu un centro na Aruba mes, 
intencion cu gobierno a ricibi 
cu man habri. 

Vivienda moderno pa adultonan mayor 


Vivienda adecuado y mod- 
erno ta fundeshi pa un 
tercer edad saludabel, fe- 
liz y social. Na Aruba tin 
un falta grandi pa vivienda 
asina pa adultonan mayor. 
Pa e motibo aki Gobierno 
di Aruba a acorda cu lo 
pone fondonan disponibel 
pa construccion di vivien- 
da pa nos grandinan. 


“Nos ta bay stop di traha cas 
pa nos grandinan. Awo nos ta 
cuminsa traha hogar pa nan,” 
segun Minister di Asuntonan 
di Adulto Mayor, Ursell Ar- 
ends. “Ora nos pensa riba 
vivienda nos mester pensa 
mas lew cu simplemente 
pone bloki riba otro. Esnan 


cu yega na edadnan bunita 
merece di tin un hogar. Nos 
no por simplemente duna 
nan un cas y laga nan bay biba 
den isolacion. Un bida soli- 
tario y sin atencion adecuado 
no ta saludabel pa ningun 
hende. Esey no por ta un bida 
feliz,” Minister Arends ta ex- 
presa. Den bista di minister, e 
aspecto social mester ta parti 
integral ora ta papia di vivi- 
enda moderno. 


Gobierno di Aruba lo pone 
alrededor di 20 miyon florin 
disponibel pa FCCA den for- 
ma di un prestamo. Meta di 
esaki ta pa nan por traha mas 
viviendanan social. Di parti 
di su ministerio, Minister Ar- 


ends a pone como punto di 
salida cu por lo menos 25% 
di esaki mester ta dirigi na 
construccion di vivienda pa 
esnan di edad avansa. Esaki ta 
un forma concreto pa realisa 
parti di un vision mas amplio. 


“Vivienda ta un fundeshi. 
Pero e ta alabes un instru- 
mento cu nos por uza pa 
bringa isolacion bou nos 
grandinan. Vivienda mod- 
erno ta haci un ambiente so- 
cial posibel,” segun Minister 
Arends a splica. Minister ta 
referi aki na e ‘Deltaplan’ cual 
ta e plan integral di e minis- 
terio pa adultonan mayor. 
Den e plan aki ta pone enfa- 
sis riba e pensamento di ‘so- 
ciale benadering’, basa riba e 
pensamento cu salud mental 
ta mes valioso cu salud fisico. 
A haci hopi avance riba e par- 
ti curativo, pero awo mester 
mas atencion pa e parti pre- 
ventivo. 


Minister Arends a expresa 
su aprecio na FCCA cu ta 
comparti 
importancia 
pa 
traha casnan special pa adul- 
tonan mayor. “FCCA ta un 
partner importante pa nos. 
Semper nan a mustra di ta 
disponibel pa yuda nos riba 
tereno di adultonan mayor,” 


minister a bisa. Durante un 
recorido hunto cu FCCA di 
diferente casnan di adulto 
mayor e minister a confirma 
cu FCCA ta e trend-setter na 
Aruba riba e tereno aki y nan 
proyectonan ta mustra otro 
inversionistanan cu proyec- 
tonan asina tambe ta factibel. 


“Mi kier pa banconan comer- 
cial tambe tuma nota, cu aki 
ta unda falta hopi inversion. 
Nan tambe tin un rol social 
y lo ta bon pa nan cuminsa 
pensa con nan por contribui 
na un forma mas amplio na 
tipo di proyectonan asina. 
Trahando hunto nos por logra 
mas,” minister a enfatisa. 


Asunto di vivienda tabata un 
topico principal den e Foro 
Nacional pa Adultonan May- 
or na october 2023. Aki tabata 
tin un presentacion amplio di 
Sr. Gijsbert van Herk, kende 
ta lidera Staedion cu ta op- 
era mas di 40 mil cas na Den 
Haag y vecindario. Den esaki 
nan a specialisa riba tereno di 
cas pa adultonan mayor. Se- 
gun Minister Arends, cu guia 
di Staedion nos no mester in- 
venta e wiel, pero nos lo por 
scoge esun cu ta pas miho pa 
nos. 


Den e vision di Minister Ar- 
ends, a reparti asunto di vivi- 
enda pa Adulto Mayor den 5 
grupo di atencion. 
Tin un grupo cu kier keda 
den nan propio hogar, pa esey 
ta trahando diferente forma 
pa reforsa y asisti e cuidador- 
nan (mantelzorg). 
Tin un grupo den casnan di 
cuido y pa esaki tin diferente 
proyectonan andando pa re- 
forsa e servicio y garantisa 
calidad. 
Tin esnan cu kier desaroya 
proyectonan comercial, y aki 
e tarea di ministerio ta pa 
stimula y facilita proyectonan 
asina. 
Pa e grupo cu mester di asis- 
tencia na nivel di verplee- 
ghuizen ta preparando un 
plan integral pa amplia e can- 
tidad. 
Y pa tur adulto mayor lo tin 
facilidad tambe di dagverblijf, 
cual ta e proyecto di Pasadia 
cu ta creciendo tur dia. 


“E necesidad ta grandi y mi ta 
desea di por a haci hopi mas y 
mas lihe. Pero realidad ta cu 
prome cu nos por cosecha, 
nos mester cuminsa na planta 
simia, despues stimula crece- 
mento pa finalmente disfruta 
di e fruta di e labor,” Minister 
Arends a remarca. 


Prome minister Evelyn Wever-Croes: 
“MEP ta cla pa eleccion” 


Ayera nochi, pa alrededor di 9pm, Prome 
Minister Evelyn Wever-Croes a haci un trans- 
mision en bibo for di sede di MEP. Rondona 
pa casi henter e seno di partido, Wever-Croes 
a dirigi su mes na pueblo di Aruba, memey 
di e conflicto entre e dos partido di coalicion 
relaciona cu e voto pa presidente di Parla- 
mento awe dialuna. 


Mientras cu e no a comenta tocante e situacion den 
coalicion, bisando cu lo duna mas declaracion to- 
cante esaki “despues di papia cu nos partner den 
coalicion,” si el a bisa cu ta reitera e compromiso 
“di nos cada un” na partido MEP. El a bisa cu MEP 


ta “un partido prestigioso, un partido cu a demostra 
cu por goberna e pais aki den bon tempo, den mal 
tempo y den hopi mal tempo tambe.” 


Loke mas a hala atencion di e declaracion di prome 
minister tabata e momento unda el a bisa: “Un par- 
tido cu ta preparando pa algun luna caba pa elec- 
cion cu ta bin nos dilanti.” 
El a finalisa e video cortico bisando “Partido Move- 
mento Electoral di Pueblo ta cla pa eleccion.” 


Ursell Arends: “Nos a pidi MEP pa nomina 
ken cu ta di MEP, cu no ta Edgard Vrolijk” 
Algun minuut despues, vice-prome minister y lid- 
er di partido Raiz, Ursell Arends a tene su propio 
conferencia di prensa na sede di partido Raiz hunto 
cu e miembronan di su partido. 


“E motibo pakico nos ta akinan awe ta pa motibo di 
leadership style y tambe imparcialidad di voorzitter 
di Parlamento,” Arends a cuminsa bisando, agre- 
gando cu “mas cu mita di Parlamentario a expresa 
esaki y anos no ta bay den discusion di esaki. P’esey 
mes nos a acerca nos partner den coalicion y bisa 
nan cu nos ta kere cu ta momento pa nan draag 
voor un otro candidato, y Raiz - nos parlamentari- 
onan lo sostene esaki.” 


Comentando cu como partido ta “tuma nos re- 
sponsabilidad na serio,” Arends a bisa cu ta trah- 
ando pa bienestar di Aruba y “mi ta kere ta impor- 
tante tambe pa bisa cu na ningun momento Raiz 
kier kibra e acuerdo di gobernacion.” 


El a bisa cu segun acuerdo di gobernacion, MEP 
tin e presidencia, pero pa motibo di estilo di lider- 
azgo y imparcialidad a pidi e partner den coalicion 
pa presenta otro nomber pa e parlamentarionan di 
Raiz por sostene e nominado, reiterando cu no lo 
sostene Edgard Vrolijk. 


“Mi ta sigur cu ni MEP, ni Raiz, ni pueblo di Aru- 
ba kier un eleccion na e momento aki,” Arends a 
agrega. “Pero si eleccion bin mañan, nos ta cla pa 
eleccion tambe.” 

Innovacion "New Deal" pa Aruba: 
Salubridad; Sensors & Big Data 


Den nos delaster columna nos a discuti e concepto di 
un health scan di full e poblacion adulto di Aruba. Awo 
nos lo bay un stap mas leu. Usando tecnologianan di 
mas nobo di Sensornan y Inteligencia Artificial ya caba 
ta posible pa gruponan di pacient cu riesgo halto tin 
cuido di salud “Real-Time Personalized & Predictive”. 
Esta Salubridad live, 24/7, ademas full personalisa y te 
hasta voorspellend/preventivo. 


E sistemanan aki por wordo implementa den casi tur setting 
medico, for di contexto di Dokter di Cas, pa Ambulance, Hos- 
pital, Intensive Care Unit. Den varios specialisacion manera 
Cardiologo, Neurologia, Oogheelkunde. E siguiente lista ta 
duna 5 ehempel unda Sensornan & AI a wordo usa pa baha 
gastonan medico. Na fin di e articulo tin e lista di referenci- 
anan academico. 


Electrode Huebs for Oral Area’s in the United States. (1) 
eHealth for Lowering Blood Pressure in High Volume pa- 
cient Settings (2) 
Digital Inhaler Adherence Technologies for Difficult-to-Treat 
Asthma in Children. (3) 
TeleCare for Complex Post-Traumatic Stress Disorder pa- 
tients in Rural Area’s. (1) 
AI in Ophthalmology (4) 
AI in Intensive Care Units (ICUs) (5) 


Manera por wak di e lista ta varios specialisacion y den hopi 
diferente contexto e tecnologianan aki a wordo mustra pa 
baha gastonan den un sistema di Salubridad. 


Pero nos kier duna un ehempel concreto den setting di Aruba: 
Tin un persona di 57 aña, cual den e populatie scan gratis di 
salud a mustra cu e tin un riesgo grandi pa haya un ataca di 
curason. Dor esaki e persona aki ta haya sensornan special di 
ECG, heart-rate y presion cu ta midi tur esaki 24 ora pa dia. 
E sistema ta conecta direct cu Inteligencia Artificial y Hospi- 
tal. Un dia e AI ta nota cu segun e patronchi di data cu den 
72 ora e persona lo probablemente sufri un ataca di curason. 
E persona, ambulance y specialista ta haya un señal di esaki. 


Ambulance ta busca e pacient y hib’e hospital, unda eta haya 
un catherisatie preventivo. 


Den e ehempel aki nos a ilustra con un sistema di sensor y AI 
por preveni un ataca di curason. Asina spaar gastonan enorme, 
pero mas importante e sufrimento humano masivo cu un 
atake di curason ta trece cune pa pacient y famia. 


Awo imagina nos por preveni un cantidad enorme di emer- 
gencia manera stroke, atake di curason, nierfalen y episodio- 
nan psikiatrico cu e tecnologianan menciona. E impacto lo ta 
masivo mes pa henter comunidad. Lo tin menos gasto direct 
pa AZV, e lo alivia e presion riba trahadornan di sector di Sa- 
lubridad, e lo spaar hopi di sufrimento humano masivo y lo 
hisa productividad den economia en general. 


Den otro siman su columna nos lo papia over “Smart Hospi- 
tals y Care Homes”. 
Unda full un Hospital of Cas di Adulto Mayor tin sensor, AI, 
Telemedicine y te hasta Robot. 
Dus keda pendiente pa e columna aki. 

Segun parlamentario independiente Ryçond do Nascimento: 
Na defensa di Edgard Vrolijk 


Despues di e resultado di e re- 
unionnan di 8 di mei y 19 di juni 
2024 Misha Raymond, Miguel 
Mansur, Marisol Tromp y Gerlien 
Croes a keda cu un rencor contra 
Edgard Vrolijk pa motibo con e 
proceso di nan ley di matrimo- 
nio di mesun sexo a encamina, 
segun un comunicado di prensa 
di parlamentario independiente, 
Ryçond do Nascimento. 


Awo pa motibo di represalia y revan- 
cha personal nan kier baha henter 
gobierno. Cu ayudo di 24ora nan a 
orkestra nan atake pa e haya maximo 
atencion den prensa. Diahuebs mer- 
dia 5 di september 2024 24ora a lansa 
su atake mediatico pa baha gobierno. 
24ora a lidera e atake cu sensaciona- 
lismo y palabranan manera “Lob- 
bymento pisa” y textonan cu ta bisa: 
“Situacion tenso den Parlamento y 
Gobierno di Aruba den anticipacion 
pa e reunion pa vota pa presidente y 
vice-presidente di Parlamento pa aña 
parlamentario 2024-2025. Raiz parce 
di no lo sostene Edgar Vrolijk. Oposi- 
cion ta purba convence Rycond San- 
tos do Nascimento pa no para banda 
di MEP sino pa keda cu oposicion.” 
Diabierna merdia Patrick Paskel ta 
manda otro articulo di 24ora rond 
den cual e ta bisa entre otro: “MEP 
a “sigura” Rycond Santos do Nasci- 
mento”. 


E amor pa AVP ta hiba Patrick 
na troce noticia 
Cu tin un aliansa entre 24ora y e 
grupo di Raymond y Mansur pa baha 
gobierno ta obvio. Pero, tampoco no 
tin ningun misterio pakico Patrick y 
Speed kier dal ami de carambola den e 
atake aki. Na prome luga nan ta rabia 
cu mi a recorda hende cu Speed ta un 
convicto di opzetheling y e crimen di 
intercepta ilegalmente comunicacion 
policial, pasobra e kier ta e prome den 
noticia pa bende mas propaganda. Na 
di dos luga nan ta rabia pasobra mi a 
mustra con nan ta defensor di ban- 
dides. Manera cu Benny of Otmar ta 
pone flecha riba Ministerio Publico, e 
duo comico ta presente manera bolo 
preto na bruid. Na di tres luga Patrick 
cu Speed ta rabia cu mi a bisa loke tur 
hende sa caba, esta cu nan ta e campa- 
ñadornan number uno di AVP. 


Tampoco tin ningun secreto pakico 
Patricknan kier destabilisa gobierno. 
Tur hende sa cu nan ta circula den e 
orbita di AVP y cu ta p’esey Patrick 
tambe ta inventa noticia na benefi- 
cio di AVP. Nos tur por mira con e ta 
defende e amigonan di AVP manera 
Gerlien, Paul, Benny y Marisol. Tam- 
be nos tur por mira con e ta purba de- 
sacredita tur cu AVP ta considera un 
enemigo, manera Ministerio Publico, 
Hues y Hulanda. 


Patrick ta un “friend with 
benefits” di AVP 
Obviamente AVP ta stima Patrick, pa- 
sobra e ta un “friend with benefits". 


Ora bo lesa e rapport di RDA cu 
Compliance & Forensic Services Ca- 
ribbean a traha na maart 2021, bo ta 
detecta e red special di AVP cu tin ac- 
ceso na poder of placa: Mike de Meza 
y Otmar Oduber, Richard Arends, 
Franklin Hoevertsz Sr., su yiu Franky 
Hoevertsz, Doris Canwood cu tabata 
traha cu abogado Sjiem Fat, Nathalie 
de Vos, Candy Rasmijn-Reino Quin- 
tero casa di Donny, Monica Patricia 
Oplaat-Cervantes Angulo etc. Anto 
den e kliek di AVP e nomber Patrick 
Ronald Paskel tambe ta aparece como 
director di Tera Holding N.V. 


E rapport ta mustra claramente con 
un sistema corupto di patronahe 
politico ta hinca den otro: adminis- 
tracion zwak y controlnan debil pa 
zorg cu bo no por persigui ni fraude 
ni abuso di poder. Den RDA tabatin 
falta di supervicion riba e director, 
comportacion anti-etico y personal 
incompetente cu salarionan infla. 
Como cu no tabatin profesionalismo 
no tabatin ni sikiera un contract por 
escrito cu Tera Group/Patrick. Esey ta 
haci e manera di Patrick traha incom- 
petente of conscientemente criminal 
y fraudulento. RDA y Patrick a traha 


na un manera cu ta habri yen porta pa 
fraude. Ta na pueblo pa husga si Pat- 
rick ta simplemente dom of ta caya e 
tin. Echo ta cu Patrick a beneficia di 
su relacion intimo cu AVP pa haya tur 
tipo di contract bao di Gabinetenan 
Mike Eman. 


Patrick kier baha Edgard pa haya 
su benefits di AVP back 
Si AVP forma un coalicion cu Ac- 
cion21, MAS y Gerlien ta obvio cu 
Patrick cu Speed lo por conta cu basta 
contractnan lucrativo. Pa acelera e 
posibilidad ey mester tumba gobi- 
erno. P’esey Patrick ta trahando duro 
pa baha Edgard Vrolijk sabiendo cu 
MEP no lo acepta esey, causando cai- 
da di e Gabinete actual. 


Awo, ora ta trata di Edgard mi mes- 
ter bisa cu ami mes a formula e critica 
di mas fuerte contra e, manera con 
presidentenan di Parlamento di MEP 
a actua. Mi a critica con Ady Thijsen 
como presidente di Parlamento a vi- 
ola nos Constitucion ora kier a retira 
un minister sin cu tin quorum den 
parlamento. Edgard tambe mi a criti- 
ca, yamando e “inflado”, partidario y 
hasta “gemeen” den su trato di mi co- 


leganan Gerlien y Mervin. Mi critica 
di mas grandi contra Edgard tabata su 
uzo di e Encuentro Publico (Open- 
bare Bijeenkomst), entre otro pasobra 
e no tin ningun base legal. Mi hasta 
a manda carta pa Gobernador recla- 
mando di e situacion aki. 


Pero tambe mi mester admiti cu Ed- 
gard bin ta desplega un deseo cada 
biaha mas grandi pa haci lo corecto. 
Ademas Edgard tabata instrumental 
pa realisa leynan cu ta hisa integri- 
dad den nos sistema, manera e ley di 
financiamento di partido politico, e 
ley di screening di minister y e ley di 
Ombudsman. Es mas, Edgard a pidi 
mi mi analisis y aporte huridico es- 
pecialmente ora ta trata di cuestion- 
nan cu ta regarda nos relacion cu Hu- 
landa, mustrando grandesa tempo mi 
tabata den AVP ainda. E punto culmi- 
nante ta cu Edgard a traha duro riba 
un Reglement van Orde nobo unda e 
ta reconoce cu e Openbare Bijeenk- 
omst mester di un base legal. 


Represalia y revancha personal 
no mag di ta motibo pa baha 
Edgard ni Gobierno 
Como cu mi no tin miedo di e gi- 
gantenan den prensa mi absoluta- 
mente no ta bay yuda 24ora acelera 
corupcion den nos pais. Patrick kier 
uza e rencor contra Edgard cu Misha, 
Miguel y Marisol tin pa motibo con e 
proceso di nan ley di matrimonio di 
mesun sexo a encamina. Represaya y 
revancha personal nunca ta un bon 
motibo pa ningun voto. Berdad Ed- 
gard no ta perfecto, pero tur dia mi 
ta mira con e ta purba di ta un miho 
presidente di Parlamento. E ta dis- 
puesto pa scucha y busca conseho y 
e kier evita foutnan cu a ser haci den 
pasado. Si AVP tuma e mesun pos- 
tura, AVP tambe lo por conta cu mi 
sosten, pasobra den e pais aki ta un 
cos so mester determina nos voto: si 
e rumbo ta corecto pa Aruba henter. 


Nota di Redaccion: E articulo aki ta 
un opinion skirbi pa parlamentario 
independiente Ryçond do Nasci- 
mento y no ta representa opinion di 
Bon Dia Aruba. E opinion expresa ta 
responsabilidad exclusivo di e autor. 

Dokternan Hulandes ta prescribiendo Ozempic mas frecuente; 
mayormente pa diabetes y tambe pa bahamento di peso 


(NLTimes)—E 
prescrip- 
cionnan di dokternan Hu- 
landes pa e medicamento 
di diabetes Ozempic a au- 
menta significantemente 
entre 2019 y 2023. Dokter- 
nan Hulandes ta prescribi 
e medicamento mayor- 
mente pa trata diabetes, 
pero e cantidad di pre- 
scripcionnan pa trata obe- 
sidad tambe a aumenta, 
segun un estudio conduci 
pa Nivel. 


Na 2019, 0.8 di cada 1,000 
hende registra cu nan dokter 
a ser prescribi Ozempic. Aña 
pasa, esey a aumenta pa 6.3 pa 
cada 1,000 hende. E cantidad 
di prescripcionnan “off-la- 
bel”, ora un dokter prescribi 
un medicina pa trata algo 


otro compara cu su proposito 
original, tambe a aumenta for 
di 0 porciento na 2019 pa 1.4 
porciento na 2023. 


Ozempic, cu e semaglutide 
activo acorda, ta un medica- 
mente diseña pa trata diabetes 
tipo 2, pero el a mustra efec- 
tivo pa baha peso. P’esey pre- 


scripcionnan off-label a au- 
menta mundialmente, resul- 
tando den un deficit di sema- 
glutide y preocupacionnan 
cu pashentnan cu diabetes no 


lo haya acceso na e medicina 
cu nan mester. Tambe el a re- 
sulta den hopi benta ilegal di 
e medicamento y un aumenta 
den overdosis na Hulanda. 


Novo Nordisk, e compania 
farmaceutico tras di Ozem- 
pic, tambe a lansa Wegovy, 
cual tin e mesun ingredi- 
ente activo pero ta promovi 
pa baha peso. Zorginstituut 
Nederland a conseha recien 
contra e cubrimento di We- 
govy den e pakete di seguro 
di salud basico. Segun e in- 
stituto, tin demasiado incier- 
tumbre tocante e efectonan 
di e medicamento riba ter- 
mino largo. Tambe e ta preo- 
cupa tocante con hopi hende 
lo cualifica pa e medicamento 
y con hopi e lo costa. 


India ta reporta caso di mpox den biahero for di pais infecta 


(Reuters)—India a reg- 
istra un caso sospechoso 
di mpox descubri den un 
homber cu recientemente 
a biaha for di un pais suf- 
riendo di un brote di e vi- 
rus, segun e ministerio di 
Salud Indio a bisa ayera. 
E pashent ta den isola- 
cion den hospital y ta den 
condicion stabiel, e minis- 
terio a garantisa. 


E ministerio no a specifica 
cua variante di e virus di 
mpox e pashent por tin, pero 


actualmente ta conduciendo 
testnan pa confirma e infec- 
cion. 


Mpox por plama via contacto 
cercano. Usualmente e infec- 
cion ta resulta den enferme- 
dad leve, pero den casonan 
incomun e por ta fatal. E vi- 
rus ta causa sintomanan simi- 
lar cu keintura y lesionnan 
riba curpa yena cu pus. 


“E caso ta ser maneha den 
cuadra cu protocolnan es- 
tableci, y rastreamento di 


contacto ta andante pa asina 
identifica posible fuentenan 
y evalua e impacto dentro di 
e pais,” e ministerio a bisa. 
Luna pasa, e corant diario 
Hindu a reporta cu India ta 
na alerta desde cu e variante 
nobo di mpox a bira virulen- 
to na Africa. 


E 
Organisacion 
Mundial 
di Salud (OMS) a declara e 
brote como un emergencia 
di Salud Publico di interes 
internacional despues cu a 
identifica e variante nobo. 


India mes a detecta 30 caso 
di un variante bieu, conoci 
como clade 2, entre 2022 y 


maart 2024. 


Merca: Pashent na Missouri ta test positivo pa keintura aviar a pesar di 
no a tene contacto cu animal 


(AP)—Un pashent hos- 
pitalisa na Missouri a ser 
infecta cu keintura aviar a 
pesar di no a tene contacto 
cu bacanan lechera of otro 


animal asocia cu un brote 
andante, segun oficialnan 
di Salud a bisa diabierna. 


Esaki ta e di 14 persona na 


Merca cu a enferma cu kein- 
tura aviar desde maart, ora e 
virus a ser detecta den baca, 
despues di infecta parhanan 
salvahe y mamiferonan mun- 
dialmente. Y un otro persona 
a ser infecta na 2022. 


E riesgo pa e publico en 
general ta keda abao, segun 
CDC Mericano a bisa den 
un declaracion. No a detecta 
ningun actividad inusual di 
keintura aviar na Merca, in- 
cluyendo den Missouri, ofi- 
cialnan a bisa. 


E caso mas recien a ser con- 
firma despues cu un persona, 
un adulto, a ser hospitalisa 
dia 22 di augustus cu un otro 
condicion medico, oficialnan 
cu e Departamento di Salud y 
Servicionan di Adulto Mayor 
na Missouri a bisa den un de- 
claracion. 


E persona a test positivo pa 
influenza A, y oficialnan di 
CDC a confirma despues cu 
ta keintura aviar. E persona a 
ricibi medicamento antiviral 
y desde e tempo ey a recupera 
y a bay cas, segun oficialnan a 
bisa. No ta claro si e hospital- 
isacion a ser causa pa e infec- 
cion di keintura aviar of di e 
enfermedadnan existente di e 
pashent, Lisa Cox, un vocero 
pa e departamento di Salud 
na Missouri, a bisa. 


Oficialnan di Salud no a pu- 
blica e nomber di e persona, 
ni edad of pueblo di residen- 
cia. Ningun contacto cercano 
di e persona a ser infecta, 
oficialnan di CDC a afirma. 
E caso a trece cune pregun- 
tanan tocante con e persona a 
bay den contacto cu e virus. 
Tur e infeccionnan anterior 


na Merca tabata entre perso- 
nanan cu a traha rond di baca 
of galiña. 


Keintura aviar a detecta den 
casi 200 baca lechera den 14 
estado, pero no den Mis- 
souri, segun e Departamento 
di Agricultura. Keintura aviar 
tambe a ser descubri den par- 
hanan comercial y priva y den 
parhanan salvahe. E persona 
no a reporta bebemento di 
lechi curu, cual por contene 
virus bibo, Cox a splica. 


E investigacion ta continu- 
ando, oficialnan a bisa. 


E ta e prome casi detecta via 
monitoreo rutinario di influ- 
enza en bes di via esfuersonan 
diseña pa identifica person- 
anan infecta cu keintura aviar 
exposicion na baha y galiña 
infecta, oficialnan a bisa. 

Corte ta anula boet di 50,000 euro contra firma di asesoria fiscal 
a causa di falta di evidencia 


(CuraçaoChronicle) - Un 
firma di asesoria fiscal a 
ser duna e beneficio di 
duda di parti di corte di 
impuesto den un caso cu 
ta trata acusacionnan di 
fayo intencional. 


E firma a ser acusa pa Belast- 
ingdienst di conscientemente 
conseha un cliente ken su 
maneho ta basa na Hulanda, 
apesar di ta oficialmente reg- 
istra na Corsou, pues di e 
manera aki cometiendo un 
ofensa. 


Sinembargo, corte a declara 
cu Belastingdienst no a pro- 
vee evidencia convincente 
pa sostene su acusacionnan. 
Como resultado, e supuesto 
comportamento 
negligente 
intencionalmente di parti di 
e firma y empresa no a ser 
comproba. A consecuencia, 
un boet di 50,000 euro im- 
poni contra nan a ser retira. 


Ademas, corte a critica Be- 
lastingdienst pa e manera cu 
el a haci su defensa, citando 
varios eror den e procedura. 
E caso aki ta trata un firma 
di asesoria fiscal cu a provee 
servicio na un emprendedor 
for di aña 2006 te cu 2018. 
Den aña 2009, e emprend- 
edor su compania a bende su 
subsidiarionan pa alrededor 
di 22.5 miyon euro. E firma 
di asesoria fiscal a ofrece guia 
riba con pa inverti e capital 
cu a resulta di e benta, sug- 
iriendo un structura basa na 
Corsou. E structura aki ta in- 
volucra reloca e asiento di e 
emprendedor su compania pa 
Corsou y establece un di dos 
compania basa na Corsou pa 
maneha e bienes. 


Apesar di e formato legal, 
Belastingdienst 
despues 
a 
ehecuta audit y a argumenta 
cu e maneho real di e di dos 
compania a ser haci na Hu- 


landa, no Corsou. Basa riba 
e acusacion aki, Belastingdi- 
enst a impone un boet contra 
ambos e empresa y e firma , 
acusando cu efirma consci- 
entemente a facilita e evasion 
di impuesto. 


Corte a haya problema signif- 
icante cu e evidencia di Be- 
lastingdienst, declarando cu 
e documentonan cu a provee 
tabata desorganisa y incom- 
pleto. Corte no por a verifica 
e acusacionnan pa motibo cu 
tabatin falta di material pa 
referencia of nan no tabata 
completo. E falta di claridad 
aki a kita e peso di e caso di 
Belastingdienst, lagando cor- 
te conclui cu evidencia clave 
pa sostene e acusacionnan ta 
ausente. 
Corte tambe a nota cu e 
acusacion base, cu e maneho 
di e di dos compania ta basa 
na Hulanda, no a ser com- 
proba. Mirando cu e hecho 


aki ta central pa e acusacion 
di mal conducta intencional, 
e firma di asesoria fiscal a ser 
otorga e beneficio di duda. 


Adicionalmente, Corte a re- 
chasa e acusacion di negligen- 
cia, citando Belastingdienst 
su fracaso den demostra cu 
e empresa tabatin suficiente 
motibo cu kere cu e empresa 
su maneho no ta na Corsou, 
of cu investigacion mas aleu 
tabata necesario. 


Na final, e boet di 50,000 euro 
cu Belastingdienst a impone 
a keda anula. Corte a conclui 
cu e empresa no a actua cu e 
nivel intencional ni tampoco 
negligencia rekeri pa husti- 
fica e boet. E decision ta un 
recordatorio di e importancia 
di evidencia cla y convincente 
den casonan relaciona cu im- 
puesto y ta enfatisa e fayonan 
den procedura di Belasting- 
dienst pa cu e caso aki. 


Investigacion contra HNO no ta logra asigna responsabilidad politico 


(CuraçaoChronicle) 
- 
Parlamento a sigui su dis- 
cusion siman pasa tocante 
e investigacion parlamen- 
tario di e hospital nobo na 
Otrobanda (HNO). 


E rapport en cuestion, cual a 
costa te hasta 700,000 florin, 
ta provee un gran cantidad di 
informacion adicional pero 
no ta conclui ken ta politica- 
mente responsabel pa e gasto 
cu ta significantemente mas 
halto di loke a anticipa. 


Segun e miembro di par- 
lamento Sheldry Osepa di 
partido PNP, algun den par- 
lamento ta desapunta cu e 
investigacion mirando cu nan 
ta sperando un investigacion 
criminal. E no ta anticipa cu 
esaki lo sosode. 


Osepa a cuestiona si e parla- 
mento tin un interes directo 
den tuma accion legal y a pidi 
corte pa pidi e investigacion. 


Apesar di esaki, Osepa a de- 
clara cu e no lo vota na fabor 
di e mocion pa manda e rap- 
port na Ministerio Publico 
(OM), aunke e sa cu esaki no 
lo resulta den un investiga- 
cion criminal. 


Segun e presidente di parla- 
mento, actualmente no tin 
un base suficiente pa acerca 
Ministerio Publico (OM) cu 
e rapport aki su conclusion- 
nan. 


Ley di LN ta causa escasez di specialista y mas tratamento den exterior 


(CuraçaoChronicle) - E implementacion di Lands- 
verordening Normering Topinkomens (LNT), un 
ley cu ta pone limite riba e salarionan top, no a re- 
sulta den loke a anticipa cu lo spaar, segun National 
Association of Medical Specialists in Employment 
Curaçao (LVMPiDC). 


Na luga di esaki, el a causa un escasez di specialista medi- 
coy un aumento di tratamento cu mester keda ehecuta den 
exterior. 


E ley, cual ta limita e salario di oficialnan top, tambe ta apli- 
ca na specialistanan medico emplea pa Curaçao Medical 
Center (CMC), aunke esaki no tabata e intencion original. 


LVMPiDC su acusacionnan cu e enfoke riba recorte di 
salario y burocracia cu ta keda crece ta poniendo cuido di 
salud na Corsou bao presion. Specialistanan ta bayendo for 
di e isla a causa di un salario mas abao, cual ta resulta den 
un aumento di gasto pa motibo cu pashentnan cada biaha 
tin mester di mas cuido den exterior. Adicionalmente, e 
ta birando hopi mas dificil pa Corsou atrae specialistanan 
local kendenan a train den exterior y awo a regresa e isla a 
causa di salario cu no ta atractivo pa nan, cual ta resultado 
di LNT. 

Gabinete ta confirma eror: Detenidonan Ridouan Taghi y 
Said R. tabatin contacto breve 


(NLTimes) – Secretario 
di Estado pa Seguridad y 
Husticia, Ingrid Coenradie 
a skirbi den un carta pa Par- 
lamento cu varios detenido 
den e Instituto Extra-Sigur 
(EBI) na Vught tabatin con- 
tacto cu otro pa aproxima- 
damente binti seconde pa 
motibo di un eror. 


“Esaki ta altamente indeseable 
for di perspectiva di seguridad, 
y pa e motibo aki mi a pidi DJI 
pa evalua esaki profundamente 
y tuma medida adicional unda 
ta posible,” e minister a bisa. 


E no ta menciona cua detenido 
tabatin contacto cu otro “pa 
motibo di seguridad.” 


Segun varios fuente, ta trata 
di e sospechosonan principal 
den caso Marengo, Ridouan 
Taghi y Said R. Ambos a keda 
sentencia cu bida den prison 
pa un corte e aña aki, pa entre 
otro, ta involucra den varios 
likidacion. E apelacion ainda 
ta andando. 


Diahuebs a keda anuncia cu a 
move Taghi dentro di EBI fin 
di juli, y awo ta den un depar- 
tamento cu ta separa solamente 
cu glas for di Said R. y Wil- 
lem Holleeder, kende tambe ta 
sentencia cu bida den prison. 
Abogado di detencion di Taghi, 
Thomas van der Horst, ya a de- 


clara cu tabatin contacto entre 
nan sin elabora mas. Varios par- 
tido politico subsecuentemente 
a puntra e Secretario di Estado 
pa clarificacion. 


Na februari, Taghi, Said R. y 
Mario R. a keda sentencia cu 
bida den prison den e huicio 
Marengo, involucrando seis 


asesinato, cuatro intento di 
asesinato y plan pa mata vari- 
os otro. E otro 14 sospechoso 
den e caso a ricibi sentencia 
variando di 21 luna te 27 aña 
den prison. 


Segun Coenradie, ta posible 
“den situacionnan incidental” 
cu tin “contacto visual breve 


entre prisoneronan cu no ta 
ubica hunto, bao supervision 
directo di personal.” Esaki por 
pasa, por ehemplo, ora ta hiba 
un prisonero for di su cel pa 
un cita cu su abogado mientras 
otro prisoneronan ta bezig cu 
e programa pafo di nan cel na 
e momento ey. 


Su yiu homber Faissal awo ta 
deteni na e departamento unda 
antes Taghi tabata deteni. Re- 
cientemente a extradit’e for 
di Dubai pa Hulanda. Abo- 
gadonan di Faissal a expresa 
obhecion fuerte contra e regi- 
men extremadamente estricto 
bao cual tin Faissal, 23, deteni, 
ya cu e ta den isolacion total. 
Nan ta yam’e “inhumano” y 
“desproporcional.” 


Faissal ta sospecha di participa 
den un organisacion criminal 
cu ta trata cu trafico interna- 
cional di droga, labamento di 
placa, y preparacion di crimen 
violento. Ta bisa cu el a conti- 
nua e organisacion criminal di 
su tata for di su cas na Dubai. 


Premier Schoof ta bisa cu Gabinete no ta bay tende di lidernan di partido 


(NLTimes) – No por ta 
asina cu lidernan di parti- 
donan den coalicion ta bay 
determina kico e Gabinete 
ta bay haci, Dick Schoof a 
bisa den su prome entrev- 
ista como prome minister 
cu corant De Telegraaf. 
Como miembro di PvdA, 
el a bay “riba caminda 
derechista” 
pa 
motibo 
di su experiencia como 
ambtenaar na servicio di 
inteligencia AIVD y auto- 
ridad di inmigracion IND. 


“E Gabinete ta tuma decision. 
Mi por wel imagina cu ta bay 
tin scrutinio den algun caso – 
specialmente riba asuntonan 
hopi sensitivo manera estado 
di derecho y migracion. Pero 
na final, ta keda na e Gabinete 
y no na lidernan individual di 
partido, of ministernan indi- 
vidual, pa resolve esaki indi- 
vidualmente cu otro,” Schoof 
a contesta na e pregunta si 
ministernan ta tuma decision 
sin papia cu nan lider di par- 
tido. 


Tampoco tin “asiento adicio- 
nal na e mesa di Gabinete” pa 
lider di PVV, Geert Wilders y 
lider di NSC, Pieter Omtzigt, 
manera e entrevistador a bisa. 
Segun Schoof, “esakinan ta 
comentarionan 
increible- 
mente laaf. Den mi opinion, 
nan ta irespetuoso pa cu e 


prome minister aki. Ta real- 
mente inapropia pa referi na 
nan comosifuera nan ta den 
gobierno tur ora.” 


Tocante 
su 
periodo 
den 
PvdA, e prome minister a 
bisa: “Mi ta kere cu pa mo- 
tibo di e diferente trabao cu 
mi tabatin, ya mi tabata den e 
banda derechista di PvdA. Y 
cu un cantidad grandi di real- 
ismo a bin den mi bida.” 
Su periodo den IND a dun’e 
forma den termino di mi- 
gracion. “Mi a mira ambos 
banda di e medaya. Refugiad- 
onan cu a keda den berdadero 
necesidad y a keda pega aki- 
nan den un sistema di asilo 
cu 
tabata 
completamente 
pega. Hasta e tempo ey. Pero 
tambe bo tabata mira e otro 
banda: e hendenan cu tabata 
buscando un miho bida y ta- 
bata manipulando cos.” 


Migracion y vivienda ta e 
puntonan unda e prome 
minister kier logra resulta- 
donan real. “Mi tambe kier 
purba trece hende hunto un 
tiki, mira si nos por bay cu 
otro un tiki. Hende no ta dis- 
gusta otro intrinsicamente.” 
Schoof a boga pa no exagera 
e diferencianan den posi- 
cionnan. “Esey ta un riesgo 
den nos sociedad.” 


Segun e, Gabinete Schoof II 
lo ta “hopi straño.” 
“Mi ta un prome minister 
no-partisano. Si e Gabinete 
aki completa su termino of 
fracasa, ami no ta bay partic- 
ipa den eleccion. Mi ta spera 
di tin 71 aña e tempo ey. Lo ta 
hopi straño si nan no haya un 
candidato di entre nan propio 
hendenan despues di elec- 
cion nobo.” 

Edmundo Gonzalez ta huy for di Venezuela y ta ricibi asilo na Spaña 


(AP) - Ex candidato presi- 
dencial Edmundo Gonzalez 
a bay den exilio na Spaña 
riba diadomingo despues di 
ser otorga asilo na e pais, 
dunando un golpi fuerte 
na miyones di persona cu 
a pone nan speransa den 
su campaña di oposicion 
pa caba cu dos decada di 
mando di un solo partido. 


E salida sorprendente di e 
homber considera e ganador 
legitimo di e eleccionnan tanto 
pa Venezuela como gobier- 
nonan den exterior di e elec- 
cion presidencial cu a tuma 
luga den juli a keda anuncia 
diasabra anochi di parti di Vice 
Presidente Venezolano Delcy 
Rodriguez. 


El a bisa cu gobierno a dicidi di 
otorga Gonzalez un salida safe 
for di e pais, dianan despues di 
a duna ordo pa su detencion, 
pa asina “yuda restaura e pais 
su pas y trankilidad politico.” 


Gonzalez a yega diadomingo na 
un aeropuerto cerca di Madrid, 
compaña pa su casa y oficialnan 
Spaño, segun Spaña su minis- 
terio di exterior a bisa. E lider 
di oposicion Maria Corina 
Machado a bisa cu Gonzalez 
tin miedo pa su bida si e lo a 
keda na Venezuela. 


“Su bida tabata den peliger y e 
menasanan den su contra tabata 
keda aumenta, citacion legal, 
ordo di detencion y te hasta 
intento di blackmail di cual e 
tabata victima a demostra cu 
e regimen no tin escrupulo 
ni limite den su obsesion pa 
silencia su persona y purba di 


kibr’e,” Machado a publica 
riba X. 


Spaña su gobierno centro-isk- 
ierdista a bisa cu e decision di 
sali for di Venezuela tabata di 
Gonzalez so, y el a sali for di e 
pais abordo di un avion manda 
pa e pais su forsa aereo. Gon- 
zalez a keda na e embahada di 
Spaña situa na Caracas prome 
cu el a sali for di e pais. 


Minister di Exterior Spaño 
Jose Manuel Albares a conta 
noticiero Spaño RTVE cu su 
gobierno lo otorga Gonzalez 
asilo politico manera el a pidi. 
Albares a papia for di Oman 
mientras e ta den ruta pa Chi- 
na conhuntamente cu Prome 
Minister Pedro Sanchez pa un 
bishita estatal. 


“Mi a logra papia cune (Gon- 
zalez) y na momento cu e 
tabata abordo di e avion, el a 
expresa su gratitud na e gobi- 
erno Spaño y Spaña,” Albares 
a bisa. “Claramente, mi a bis’e 
cu nos ta contento cu e ta bon 
y na su caminda pa Spaña, y 
mi a reitera e compromiso di 
nos gobierno na e derechonan 
politico di tur Venezolano.” 


Den un speech prome cu Gon- 
zalez su salida a keda anuncia, 
Sanchez a bisa cu e lider di 
oposicion ta “un heroe cu 
Spaña no lo bandona.” 


E Union Europeo su hefe di 
asuntonan exterior, Josep Bor- 
rell, a bisa den un declaracion 
diadomingo cu e ta describi 
esaki como “un dia tristo pa 
democracia na Venezuela.” 


Borrell a agrega cu Gonzalez 
“ta aparentemente e ganador 
di e eleccion presidencial” y cu 
e Union Europeo lo mantene 
su sosten pa e pueblo Vene- 
zolano “Den su aspiracion 
democratico.” 


Den un carta cu a manda dia- 
domingo na legisladornan, 
Minister di Asuntonan Exterior 
Hulandes Caspar Veldkamp a 
bisa cu Hulanda a duna Gon- 
zalez refugio poco despues cu 
e eleccion na su embahada. El 
a agrega cu Gonzalez a bisa 
na comienso di september cu 
ekier a sali for di e pais y “sigui 
su lucha for di Spaña.” 


Gonzalez, un ex diplomata di 
75 aña, tabata un reemplaso 
di ultimo momento roa cu 
Machado a ser prohibi di par- 
ticipa den e eleccion. Anteri- 
ormente desconoci pa mayoria 
Venezolano, el a rapidamente 
sende e speransa den miyones 
di Venezolano desespera pa un 
cambio despues di un caida 
economico. 


Mientras e president Nicolas 
MAduro a ser declara e gañado 
di e voto den juli, mayoria go- 
bierno den exterior incluyendo 
Spaña te ainda no a reconoce 
su victoria y na luga di esaki ta 
exigi e autoridadnan publica e 
votonan. Mientrastanto, e vo- 
tonan colecta pa boluntarionan 
di oposicion for di mas di dos 
tercer parti di e mashinnan di 
voto electronico ta indica cu 
Gonzalez a gana cu un margen 
di mas di 2-1. 


E votonan tin hopi tempo 
considera e prueba final di e 
resultadonan di e eleccion na 
Venezuela. Den eleccion presi- 
dencial anterior, Consejo Na- 
cional Electoral de Venezuela 
a publica online e resultado 


di cada un di mas di 30,000 
mashin di voto sinembargo e 
panel controla pa Maduro no 
a publica ningun data e biaha 
aki, citando un supuesto atake 
cibernetico di parti di e oposi- 
cion na Nort Macedonia. 


Procurador General Tarek 
William Saab, un aliado di 
Maduro, a pidi pa detencion 
di Gonzalez despues cu e no a 
presenta 3 biaha den conexion 
cu un investigacion criminal 
tocante loke e ta considera un 
sabotahe electoral. 


Saab a bisa reporteronan cu e 
record di voto cu e oposicion 
a comparti online ta falsifica 
y un intento pa kita e balor di 
e conseho electoral nacional. 


Expertonan di Nacionnan Uni 
y Carter Center, cual bao in- 
vitacion di Maduro su gobi- 
erno a observa e eleccion, a 
determina cu e resultadonan 
anuncia pa e autoridadnan elec- 
toral tin falta di credibilidad. 
Den un declaracion critico 
di e eleccion, e expertonan di 
Nacionnan Uni practicamente 
a duna valides na e oposicion 
su victoria, sinembargo tambe 
nan a bisa cu e recordnan di 
votacion publica online apar- 
entemente tin tur e funcionnan 
original di seguridad. 


Politico di oposicion den exilio 
Franco Casella a conta RTVE 
cu Gonzalez lo sigui e campaña 
contra e regimen for di exterior 
den loke e ta yama un rol di 
liderazgo dobel cu Machado, 
ken Casella a bisa cu te ainda 
ta scondi na Venezuela. 


El a bisa cu e ta compronde cu 
algun persona den oposicion di 
Maduro por sinti mane “nan a 
ser laga huerfano” cu Gonza- 
lez su salida. Sinembargo, el a 
agrega, cu “esaki lo ser usa di 
manera positivo, y mi mensahe 
ta cu esaki no ta e momento 
pa yora, e ta momento pa nos 
keda uni contra e dictadura.” 


Spaña ta un punto grandi di 
exodus di e Venezolanonan, 
particularmente esnan cu ta 
liera oposicion na regimen di 
Maduro. Nan ta inclui Leop- 
oldo Lopez, ken a huy pa Spaña 
y a reuni cu su famia den 2020, 
y Antonio Ledezma ken a sali 
den aña 2017. 


Alrededor di 44,000 Venezo- 
lano a inmigra pa Spaña den 
e prome 6 luna di e aña aki. 
E ultimo gobierno su estadis- 
tica di 2022 a bisa cu alrededor 
di 212,000 Venezolano tabata 
bibando na Spaña den e tempo 
aki. 

Bolivia: Crisis energetico y falta di dollar ta anticipa exodo di 
mas di 1 miyon Boliviano na Peru 


(infobae) – E politica ener- 
getico estadista y nacional- 
ista di Bolivia ta provocando 
desabastecemento y prob- 
lemanan serio cu economia 
di e pais, un situacion cu ta 
anticipa e exodo di mas di 1 
miyon Boliviano pa Peru y e 
fuga masivo di dollar for di 
su teritorio, manera tempo 
atras a sucede cu Venezu- 
ela, segun e consultor Gas 
Energy Latin America. 


Ta calcula cu Bolivia ta bay keda 
sin suficiente gas natural pa 
atende su demanda interno na 
2028. Segun e organismo spe- 
cialisa den politica di distribu- 
cion y consumo energetico den 
e region, ta existi “un inclina- 
cion acelera di produccion di 
gas natural y likidonan asocia.” 
Esaki debi na e falta di inversion 
den exploracion den dollar cu 
e estatal Boliviano YPFB “no 
tin con pa enfrenta.” Na e pais, 
e compania aki ta unico cu ta 
opera e reservanan di gas. 


E grafico adhunto ta core- 
sponde na un exposicion di e 
consultor den un evento or- 
ganisa pa Sociedad Peruano di 
Hidrocarburo (SPH). 
“Bolivia no tin e posibilidad di 
trece inversion priva manera 
Peru tin. Ta recomenda Peru pa 
no cay den e mesun erornan di 
Bolivia di estado empresario y 


continua cu e modelo di inver- 
sion priva,” segun Alvaro Rios, 
titular di Gas Energy Latin 
America, a bisa Infobae. 


Segun Rios a splica, e bonanza 
di e “milagro Boliviano” a su- 
cede pasobra, despues di nacio- 
nalisa gas na 2006 y aumenta 
loke estado ta keda cune na 
85%, Bolivia a cuminsa ex- 
porta esaki pa Brazil y Argen- 
tina, generando ingreso den 
dollar suficiente pa masifica e 
recurso internamente a traves 
di tuberia. 
E problema ta ora e gas cuminsa 


caba, y ya tin un poblacion de- 
pendiente di e energia aki. Door 
di ta den man di estado, e sector 
hidrocarburifero di Bolivia no 
a participa den mas labor di ex- 
ploracion. E tormenta perfecto 
pa un economia cu tabata basa 
gran parti di su subsidio riba 
ingresonan di gas natural. No 
tin gas y tin escasez di dollar 
na Bolivia. 


Bolivia awo ta memey di un 
crusada y cerca di habri e 
tuberia cu tabata provee gas 
pa Argentina, pero awo den 
sentido contrario, pa cumpra 


e gas. Inflacion na e pais a al- 
cansa 1.58% na augustus, cu 
un acumulacion anual di 4.61% 
segun Instituto Nacional di Es- 
tadistica, INE. 


“Na Bolivia, YPFB ta controla 
henter e cadena di balor: ex- 
plotacion, tubo di transporte, y 
comercialisacion. E empresa ta 
hues y parti y proveedor unico 
di combustible di mercado. E 
caida a cuminsa na 2014,” segun 
e specialista. 


Pa es motibo, augustus ultimo 
empresarionan Boliviano anexa 


den Confederacion di Empre- 
sario Priva di Bolivia (CEPB), 
como tambe representantenan 
di Estado, a acorda gestiona e 
aprobacion di e proyecto di ley 
di Ministerio di Hidrocarbu- 
ro y Energia di e pais, cual ta 
pretende pa aumenta inversion 
den exploracion y explotacion 
di hidrocarburo door di sector 
priva, casi un aña despues cu 
presidente Luis Arce a reconoce 
cu “gas a caba.” 


Crisis di gas y dollar por 
yega Peru 
Cu meta pa evita un situacion 
similar na Peru, Gas Energy 
Latin America – cu ta opera 
na Peru, Bolivia y Venezuela 
– ta recomenda pa “cuminsa un 
tarea exploratorio corigiendo e 
fayonan propio di sistema na- 
cional relaciona e tramitologia 
eleva y conflictividad social ex- 
istente.” 
“Cu meta pa dia di mañan no 
converti den un importador 
neto di energia, principalmente 
di gas natural, y cu impacto riba 
su economia manera ta sucede 
na Bolivia,” Rios a bisa. 


Peru, manera Bolivia, tin po- 
tencial pa sigui explora, e con- 
sultor a splica. E gas natural ta 
e energetico mas importante pa 
descarbonisacion di e planeta 
y mester mantene un ciclo ex- 
ploratorio continuo. 


Colombia: Gustavo Petro ta insisti riba golpi di estado contra dje y a 
convoca marcha di nobo 


(infobae) 
– 
Presidente 
Gustavo Petro ta para 
firme riba e idea cu ta ges- 
tionando un golpi di esta- 
do contra dje, promovi pa 
oposicion y algun partido 
di derecha cu no ta con- 
forme cu su administra- 
cion, segun el a publica. 


Den un mensahe comparti 
riba X, e mandatario a sigura 
cu e atake contra democra- 
cia ta orkestra for di Con- 
seho Nacional Electoral y 
Comision di Acusacion di 
Congreso di e Republica, cu 
actualmente ta adelantando 
investigacion pa supuesto vi- 
olacion di limite den su cam- 
paña pa presidencia. 


De hecho, Petro a sigura cu 
e golpi di estado na cual e ta 
referi ta comanda pa e for- 
sanan di oposicion cu a critica 
su gobierno fuertemente den 
e prome dos aña di mandato. 
Incluso, e presidente a sigura 
cu ta trata di un oligarkia cu, 


segun su persona, ainda ta ex- 
isti na e pais y cu kier tuma 
control politico back. “E oli- 
garkia Colombiano cu no ta 
cansa di saca lechi di e pais 
y convertie den un di esnan 
mas desigual y violento na 
mundo, a dicidi di caba cu e 
tiki democracia estableci den 
constitucion di 1991 y kibra 
su reglanan pasobra no ta 
soporta un presidente banda 
di pueblo y no banda di nan 
maniobra mafioso y asesino,” 
e mandatario a bisa den su 
post. “Esnan derota na 2022 
ta preparando un golpi di 
estado contra cambio na Co- 
lombia y e voto di pueblo.” 


Tocante e supuesto persecu- 
cion cu tin contra e presiden- 
te di Colombia, Gustavo Pet- 
ro a bolbe acudi na e pueblo 
pa, a traves di manifestacion, 
sostene gobierno nacional 
y evita su salida di e Cas di 
Nariño, a pesar di e investig- 
acionnan penal actualmente 
den su contra. 


Pa cu e palabranan di e man- 
datario, un di e promenan pa 
responde tabata e concejal di 
Bogota y miembro di Centro 
Democratico, Papo Amin, 
ken a desmenti e posibilidad 
di un golpi di estado, na mes 
momento cu a sigura cu in- 
stitucionnan di e pais ta djis 
cumpliendo nan mision. 


Esaki ta e di dos biaha den 
menos di 24 ora cu e presi- 
dente ta adverti tocante un 
posible golpi di estado. 
Dia 7 di september, Petro 
a cuestiona un biaha mas 
e investigacion andando di 
CNE tocante e limite di fi- 
nanciamento di su campaña 
presidencial na 2022. E man- 
datario a critica e decision di 
Conseho di Estado cu a sos- 
tene e capacidad di CNE pa 
investig’e, a pesar cu ta trata 
di, segun su palabranan, “un 
instancia puramente admin- 
istrativo y politico.” Petro a 
argumenta cu su fuero con- 


stitucional lo mester proteg’e 
y cu CNE a excede su com- 
petencia door di continua cu 
e investigacion mas leu cu e 
30 dia despues di eleccion na 
juli 2022. 


Petro a denuncia loke e ta 
considera un intento di golpi 
di estado den su contra y a 
contrasta e situacion di Co- 
lombia cu esun di Venezuela, 
afirmando: “Ta keda di Vene- 
zuela? Na Colombia ta avan- 
sa un golpi di estado contra e 


presidente.” 


A pesar di obhecionnan di 
Petro, e proceso ta continua. 
E nuebe magistrado di CNE 
tin den nan poder e ponencia 
cu ta detaya e iregularidad- 
nan denuncia. Relaciona cu 
e concepto emiti pa Conseho 
di Estado, Petro a sigura cu e 
documento no tabatin forsa 
vinculante y no mester anula 
su fuero constitucional. 


Potret di archivo. 

Actornan di videogame ta yega acuerdo cu 80 videogame riba terminonan di AI 


(AP) - Despues di a mani- 
festa pa henter un luna, 
actornan di videogame a 
yega un trato cu 80 wega 
cu a firma acuerdonan di 
presupuesto interino of den 
nivel cu e actornan su sin- 
dicato y a acepta provision 
di inteligencia artificial cu 
nan tabata buscando. 


Miembronan di Screen Actors 
Guild-American Federation 
of Television and Radio Art- 
ists (SAG-AFTRA) a cuminsa 
manifesta den juli despues cu 
negociacionnan cu e gigan- 
tenan den e industria di wega 
cu a cuminsa di un aña y mey 
atras a yega un paro a causa di 
proteccion di AI. 


Lidernan di e sindicato ta bisa 
cu e actornan di bos pa e vid- 
eogame y artistanan di mo- 
tion capture su persona por 
ser replica pa AI y usa sin nan 
consentimento y sin compen- 
sacion husto. 


SAG-AFTRA a anuncia e acu- 
erdonan cu e 80 videogame 
individual riba diahuebs. E 
actornan impacta pa e paro di 
trabao awo por sigui traha riba 
e proyectonan aki. 


E manifestacion contra otro 
publicadornan di video game 
incluyendo Disney y Warner 
Bros.’ su companianan di wega 
y Electronic Arts Productions 


Inc., lo sigui. 


E acuerdo interino ta garantisa 
mehoracion di salario, protec- 
cion contra “uso explotativo” 
di inteligencia artificial y pre- 
caucionnan di seguridad cu 
ta responsabel pa e presion 
di prestacion fisico, ademas 
di stress vocal. E acuerdo di 
presupuesto den nivel tin e 
meta di haci traha cu talento 
di e sindicato mas posibel pa 


desaroyadornan di wega inde- 
pendiente y proyectonan cu un 
presupuesto mas chikito mien- 
tras tambe ta provee e actornan 
cu e proteccion bao e acuerdo 
interino. 


Duncan 
Crabtree-Ireland, 
SAG-AFTRa su director ehec- 
utivo nacional y negociador 
hefe, a bisa den un declaracion 
cu e companianan firmando e 
acuerdonan aki ta “yudando 
preserva arte di ser humano, 
ingenuidad y creatividad cu 
ta e motor tras conta storia di 
manera interactivo.” 


“E acuerdonan ta señala cu e 
companianan di videogame 
den e grupo colectivo no ta 


representa e deseo di e com- 
panianan mas grandi den indu- 
stria di videogame,” Crabtree- 
Ireland a comenta. “E varios 
compania cu ta contento di 
acepta nos termino di AI ta 
comproba cu e terminonan 
aki no solamente ta rasonabel, 
sino posibel y sostenibel pa e 
negoshinan. 


E sindicato a bisa diaranson 
cu e studio di desaroyo di 
wega Lightspeed L.A a acepta 
produci weganan actual y den 
futuro, incluyendo e titulo 
popular “Last Sentinel,” bao e 
sindicato su acuerdo interino, 
nificando cu e por traha tambe 
cu talento di e sindicato si e 
manifestacionnan sigui.” 


Manifestantenan pro-Palestina 
ta stroba anochi di apertura di 
Toronto Film Festival 


(AP) - Manifestantenan 
Pro-Palestina ta stroba 
screening riba anochi di 
apertura na Toronto In- 
ternational Film Festival, 
gritando “Stop e genoci- 
dio!” durante remarcanan 
di apertura. 


Na e screening pa David Gor- 
don Green su comedia “Nut- 
crackers” diahuebs anochi, 4 
manifestante a cana den e cen- 
tro di e hang di teatro Princess 
of Wales, cargando borchi y 
flashlight mientras nan ta grita 
critica di sponsor di festival 
Royal Bank of Canada. “Corta 
relacion cu RBC,” nan a grita. 
Cameron Bailey, director di e 
festival, tabata papiando na e 
podium riba escenario ora cu e 
manifestacion a cuminsa. El a 
purba mantene ordo, urgiendo 
e manifestantenan, “nos ta aki 
pa cuminsa e festival.” Varios 
persona den e audiencia a boo 
e manifestantenan. 


E manifestacion a dura algun 
minuut prome cu e manifes- 
tantenan a ser dirigi pafo di e 
seguridad. Varios persona cu a 
atende a publica video online di 
e incidente. Representantenan 
di e festival no a responde na 
peticionnan pa comentario. 
Den un declaracion, RBC a 
bisa cu “nos ta respeta e dere- 
cho di e individuonan pa nan 
bos ser scucha, pero ta desafor- 
tuna pa mira gruponan activ- 
ista ’co-opt’ e evento cultura 
importante. Manifestantenan 
contra sponsor corporativo 
ta cambiando atencion for di 
trabao di artistanan y debilita 
sosten pa arte esencial y pro- 
gramanan cultural.” 


E banco a agrega; “E crisis hu- 
manitario na Israel y Gaza ta 
sigui tin un impacto debastador 
y nos ta sinti profundamente 
pa tur hende cu ta afecta.” 


Na aña pasa su TIFF, un cam- 
paña yama RBC Off Screen 
tambe a manifesta contra e 
sponsor di e festival. Un carta 
habri na TIFF a urgi e festival 
pa reconsidera e relacion cu 
RBC. E personanan cu a firma 
ta inclui Mark Ruffalo, Rachel 
McAdams y Joaquin Phoenix. 
Nan a critica e banco su fondo 
di e industria di gas y azeta. 

A celebra hunto cu 
Biblioteca Nacional Aruba 
nan 75 aña di existencia 


Recientemente, Minister 
di Enseñansa y Deporte 
acompaña pa su esposa 
Dilailah Croes a celebra 
hunto cu Biblioteca Na- 
cional Aruba (BNA) 75 
aña di trabou di bibliotica 
cu a tuma luga na Aruba 
Surfside Marina. Un fiesta 
bon anima cu banda Duro 
na unda tur presente por 
a gosa di e bon ambiente 


Dia 20 di augustus 2024, 
BNA a cumpli 75 aña di ex- 
istencia. 75 aña di historia 
di biblioteca na Aruba ta un 
faro di conocemente, un san- 
tuario pa studiamento y un 
brug cu ta habri un mundo 
pa nos tur. No ta solamente 
buki, pero un biblioteca ta 
fomenta curiosidad, alimen- 
ta soñonan y construi un 
comunidad buscando sabi- 
duria. 


Biblioteca Nacional Aruba 
ta hunga un rol crucial den 
nos comunidad entre otro, 
ta provee acceso liber na in- 
formacion pa medio di buki, 
revista, corant y tambe den 
forma digital; ta pone enfasis 
riba importancia di educa- 
cion y studia pa bida largo pa 
por empodera nos comuni- 
dad; ta ofrece espacio, como 
un centro comunitario, unda 
cu por haci presentacion di 
buki, organisa exposicion, 
studia, relaha, sigui curso y 
mucho mas; inclusion digi- 
tal; preserva y promociona 
nos herencia cultural. 


Biblioteca Nacional Aruba a 
haci avancenan grandi riba e 
tereno aki den cooperacion 
cu Archivo Nacional Aruba 
y UNOCA. Lansamento 
oficial di www.coleccion. 
aw riba dia 28 di september 
2023, uzando e plataforma di 
Internet Archive, ta un paso 
importante. 


Finalmente, Minister Endy 
Croes ta felicita staf y per- 
sonal di Biblioteca Nacional 
Aruba cu ta celebrando tres 
cuarto di siglo di servicio den 
nos comunidad. 


Cantante nobo di Linkin Park ta pidi despensa 
pa sosten na Danny Masterson 


(TMZ) - Linkin Park su cantante prin- 
cipal nobo ta respondiendo na critica di 
fanaticonan tocante su conexion na ac- 
tor Danny Masterson, pidiendo despensa 
pa su asociacion na e actor y bisando cu 
el a husga e actor incorectamente. 


Linkin Park a anuncia emily armstrong, co- 
fundador di e grupo Dead Sara, como e 
cantante principal nobo, alrededor di 7 aña 
despues cu e vocalista stima Chester Ben- 
nington a fayece. 


Dentro di oranan despues di e anuncio, e fa- 
naticonan a cuminsa señala cu Emily a atende 
un audiencia preliminar den 2020 na sosten 
di Masterson, ken aña pasa a ser condena pa 
dos cargo di violacion, causando indignacion 
special pa motibo cu Chester tabata hopi pu- 
blico tocante su experiencia y sobrevivencia 
di abuso sexual. 


Emily no a nombra Masterson, pero si el a 
publica un declaracion cu ta referencia e ac- 
tor, bisando cu añanan atras el a ser pidi pa 
duna sosten a un persona cu el a considera 
un amigo durante e audiencia. Segun Emily, 


despues di a atende e audiencia, el a realisa 
cu e tabata un eror, agregando cu semper e ta 
purba mira e cosnan bon di un persona pero 
a husga malo. 


E ta bisa cu e no a papia cu Masterson desde 
e dia aki y a nota cu e no ta sostene violencia 
contra hende muhe y tin empatia pa e victi- 
manan di e persona aki su accionnan. 


Aunke e no a menciona Masterson pa nomber, 
pero e personanan por a haci e conexion. El a 
bisa cu, e declaracion no ta completamente 
defende Armstrong, cu fanaticonan te ainda 
expresnado critica y duda tocante su supuesto 
asociacion cu Scientology. 


Aparentemente, e tabata atende gala di 
Church of Scientology cu ex miembro di 
su banda, Cedric Bixler-Zavala, ken su casa 
Chrissie Carnell Bixler a acusa Masterson di 
abuso tambe. 


Linkin Park ta sostene Emily, cu silencio to- 
cante e topico. Nan tin un album cu lo ser 
lansa pronto den november y un tour inter- 
nacional cu lo cuminsa proximo siman. 

Oranje ta cuminsa nan campaña den UEFA Nations League 
cu vitoria 5-2 riba Bosnia 


(NLTimes) – Oranje a 
cuminsa nan campaña den 
UEFA Nations League cu 
un victoria 5-2 contra Bos- 
nia y Herzegovina diasa- 
bra. Joshua Zirkzee, Tij- 
jani Reijnders, Cody Gak- 
po, Wout Weghorst y Xavi 
Simons a anota e golnan 
pa banda di Ronald Koe- 
man den nan prome par- 
tido desde Campeonato 
Europeo berano ultimo. 


Joshua Zirkzee a ricibi su 
prome start pa e banda na- 
cional. Ya cu e delantero 
usual Memphis Depay ta- 
bata ausente for di e team, e 
hungador recien contrata di 
Manchester United a ricibi 
su lugar. El a recompensa su 
manager, Ronald Koeman, 
anotando e gol di apertura di 
e wega y su prome pa e ban- 
da internacional. Un tiro di 
Xavi Simons a keda rechasa 
den aire y a cay riba cabes di 
Zirkzee. El a dal’e patras, y el 
a drenta banda di e post. 


Tabatin 
un 
contingente 
enorme di Bosnia den e Sta- 
dion Philips na Eindhoven, y 
por a scuch’e ora nan a em- 
pata den minuut 27. Denis 
Huseinbasic a hunga un pase 
door na Ermedin Demirovic, 
kende a dal e den skina abao 


ricibiendo aplauso. 


Esaki tabata contra e wega su 
tendencia, ya cu banda di Ko- 
eman a domina posesion den 
prome mita. Nan a casi re- 
toma e bentaha den minuut 
42 door di Tijjani Reijnders. 
E centrocampista a hunga 
un one-two fantastico cu 
Zirkzee prome cu su esfuerso 
a dal den e post. 


E combinacion di Reijnders y 
Zirkzee a traha un biaha mas, 
pero e biaha aki tabatin e re- 
sultado corecto na final, tam- 
be, den tempo extra di prome 
mita. Zirkzee a manda e bala 
pa Reijnders,kende a usa e 
espacio crea pa Cody Gakpo 
den su careda pa posiciona 
su mes pa e chens, cual el a 


manda den e net. 


E despliegue fantastico di 
Reijnders a continua mien- 
tras el a asisti e di tres gol den 
minuut 56. 
Denzel Dumfries a trapa 
e bala inteligentemente pa 
Reijnders por a bay cune. E 
centrocampista a tuma un 
toke prome cu a mand’e pa 
Gakpo, kende a slide e bala 
den e net di cerca. 


Oranje tabata dominando y 
casi a anota nan di cuatro gol 
un minuut despues. Zirkzee 
a haya Reijnders un biaha 
mas, kende su tiro tabata 
blokea prome cu a alcansa 
Xavi Simons. Un lucha cor- 
tico a sigui prome cu Simons 
a dal’e di un angulo grave. 


E bishitantenan no a rindi y 
a reduci e deficit na un gol 
atrobe den minuut 73. Un 
pase di Esmir Bajraktarevic, 
19, a alcansa e delantero vet- 
erano Edin Dzeko dilanti di 
e porteria, cu a tuma un toke 
prome cu mand’e cas. E gol 
a bin di un eror defensivo di 
Matthijs de Ligt, kende com- 
pletamente a perde su hunga- 
dor. 


E wega a caba na minuut 88. 
Quinten Timber, kende a 
subi tiki despues cu su ruman 
homber Jurrien tambe a subi 
cancha, a gana e bala. Su tiro 
rechasa tabata dificil pa Niko- 
la Vasilj, kende a dal e mand’e 
pa Wout Weghorst. E hunga- 
dor recien contrata pa Ajax a 


mand’e cas pa hacie 4-2. 


Sinembargo, no tabata e ul- 
timo gol di e wega, ya cu Hu- 
landa a bolbe anota atrobe al- 
gun minuut despues. Atrobe, 
un rechaso tabata den nan fa- 
bor. Xavi Simons a hunga un 
one-two cu Donyell Malen 
prome cu a rechasa su tiro 
den e porteria. 


A pesar di e victoria convin- 
cente, Oranje no ta den top 
di grupo 3. Alemania a der- 
ota Hungria 5-0 den e otro 
partido di e grupo pa bay cu 
e prome lugar despues di un 
wega hunga. Alemania ta bay 
ta e oponente di Oranje dia- 
mars na Johan Cruijff ArenA. 


Potret di AP. 


SV Britannia Division Honor ta titula campeon Copa Roy Croes 


Diasabra anochi a tuma 
lugar den CD Yara na Sa- 
vaneta e encuentro final 
pa e titulo di campeon 
Copa Roy Croes entre 


campeon Liga Plata cu ta 
e speransa berdenan di Sa- 
vaneta, esta La Fama con- 
tra di e pumanan di Piedra 
Plat, esta SV Britannia. 


E wega tabata bastante ba- 
lansa unda cu den di prome 
tempo ningun di dos team 
por a logra anota gol. 


Den di dos tempo e pumanan 
di Piedra Plat tabata un poco 
mas den dominio y aki ta 
unda cu Pieter Susebeek ta 
anota e gol di bay ariba 1-0 y 
cual gol a resulta e gol di vic- 
toria pa e pumanan y tambe e 
titulo di campeon Copa Roy 
Croes 2024. 


Esaki ta di tres titulo cu SV 
Britannia ta logra den un cor- 


to tempo, cual ta: Campeon 
di Aruba 2023/24, Campeon 
Copa ABC (ex Copa Antilla- 
no) y awor Copa Roy Croes. 


Pabien na e team di Piedra 
Plat, staf tecnico, directiva y 
fanaticonan cu a bin apoya di 
pumanan. Awor ta cuminsa 
e preparacion pa locual ta 
campeonato di AVB 2024/25. 

Francia ta despedi di su berano deportivo na ceremonia di 
clausura di Paralimpiada 


(AP) — E biaha aki, real- 
mente ta au revoir. Un bo- 
nanza deportivo di berano 
cu a cuminsa bao awasero 
pisa dia 26 di juli riba Riu 
Seine a caba ayera cu e 
ceremonia di clausura di 
Paralimpiada na e Stade 
de France. 


Mientras e stadion tabata cendi 
den e colornan blauw, blanco y 
cora di bandera nacional Fran- 
ces, un trompet a toca e himno 
nacional “La Marseillaise” y e 
atletanan Paralimpico cargan- 
do bandera a drenta e stadion 
cargando bandera nacional cu 
zonido di “Chariots of Fire” 
di Vangelis. 


Presidente di Comite Paralim- 
pico Internacional, Andrew 
Parsons a bisa cu Francia ta- 
bata excelente como anfitrion 
den ambos Wega. “Pa un pais 
famoso pa su moda y su cum- 
inda, awo Francia ta famoso pa 
su fanaticonan.” 


E multitud a aplaudi hunto cu 
un set di breakdancing, prome 
cu ganador di Premio Tony, Ali 
Stroker a interpreta e himno 
nacional Mericano como parti 
di e entrega pa Los Angeles. 
Stroker a haci historia na 
2019 como e prome usuario 
di rolstoel pa gana un Premio 
Tony pa su interpretacion di 
Ado Annie den e version di 
Broadway di “Oklahoma!” di 
Rodger y Hammerstein. Den 
otro porcion di e entrega na 
LA, Venice Beach Skate Park 
a transforma den un escenario 
360 cu skateboarder y coredor 
di motocross riba rolstoel. 


Despues, e multitud a grita 
mientras compositor Frances 
di musica electronico, Jean- 
Michel Jarre a cuminsa clau- 
sura e ceremonia, cu atrobe ta- 
bata dirigi pa director artistico, 
Thomas Jolly. 
Jarre, 76, a toca musica co- 
mosifuera un club nocturno 
di Paris, ignorando e awasero 
cu tabata cay riba dje. 


Jolly tabata kier a converti e 
stadion den un fiesta di baile 
gigante al aire libre. Mas di 
20 DJ, incluyendo Etienne de 
Crecy, Martin Solveig y Kavin- 
sky, a sigui Jarre den tributo na 
e musica electro Frances cu e 
tema di “Biahe di e Ola.” 
Of e ola di ayo di mas di 64mil 
fanatico, y e ciudad mes, na e 
mas di 4mil atleta Paralimpico. 


Vibe di berano a 
continua. 
Despues cu e Olimpiada exi- 


toso a mustra e vibracion di 
nan fanaticonan rond mundo 
y e beyesa di e sitionan iconico 
di e ciudad, tabatin duda cu e 
energia lo continua pa e Para- 
limpiada, dia 28 di augustus te 
8 di september. 


E duda aki a keda silencia, cu 
atletanan disfrutando deporte 
fuerte. No tur sitio tabata sold 
out, pero esaki tambe pasobra 
e periodo di vakantie di zomer 
tabata cabando y muchanan ta- 
bata bayendo back scol. 


Un aumento di entusiasmo a 
mira 2.4 ticket di e 2.8 ticket 
bendi – tras solamente di e 2.7 
miyon bendi na 2012 na Lon- 
don – y esaki tabata un logro 
considerando cu pa fin di juli, 
apenas 1 miyon tabata bendi. 


Cantidad di Parisiano a laga 
bashi – algun ta bisa, a huy – e 
ciudad memey di preocupacion 
pa caos di trafico, disturbio po- 
litico, tension social y miedo 
pa inseguridad. Pero e localnan 
cu a keda, of fanaticonan Fran- 
ces biniendo di otro pueblo y 
ciudad, a duna nan atletanan 
sosten enorme durante ambos 
Weganan. 


Den Olimpiada, Francia a al- 
cansa un total di 16 medaya di 
oro entre su 64 medaya pa keda 
na di 5 lugar total den e conteo 
di medaya, y a gana 75 medaya 
total den Paralimpiada. 


E Weganan mes tabata un exito 
pa presidente Emmanuel Ma- 
cron. Transport a bay bon, ta- 
batin tiki problema organisa- 
cional y a calma e problemanan 
di seguridad, cu polis hasta 
participando den combersa- 
cionnan amistoso of posando 
pa potret cu fanaticonan – algo 
inusual na Francia. 


Pa con largo e factor di bon sin- 
timento lo keda, ainda mester 
wak. Un indicacion trempan 
a bin diasabra, ora miles a subi 
caya pa protesta nombramento 
di e presidente di un prome 
minister conservador nobo. 
Tabatin algun “boo” contra 
Macron ora a introducie na 
inicio di e ceremonia. 


Plus ça change, manera e dicho 
Frances ta bisa. 

Hues ta duna reguladornan Mericano te cu december 
pa propone castigo pa Google 


(AP) - Un hues federal a 
duna e U.S Justice Depart- 
ment te cu fin di aña pa de- 
linea con Google mester 
ser castiga pa su monopo- 
lio ilegal di e mercado di 
buskeda riba internet y 
prepara pa presenta su 
caso den impone e castigo 
proximo aña. 


E cuadro di tempo crea pa 
Hues di Districto Amit Mehta 
a bini durante e prome audi- 
encia den corte desde cu el a 
categorisa Google como un 
monopolista sin misericor- 
dia den un decision historico 
tuma luna pasa. 


Mehta su decision a causa e 
necesidad di un otro fase den 
e proceso legal pa determina 
con Google mester ser castiga 
pa e añanan di mal conducta y 
ser obliga haci otro cambionan 
pa preveni abuso den futuro 
di e search engine dominante 
cu ta e fundeshi di su imperio 
riba internet. 


Abogadonan pa Justice De- 
partment y Google no por a 
yega un consenso tocante cua 
mester ta e tempo pa e fase di 
castigo den e simannan prome 
cu diabierna su audiencia na 
Washington, D.C, causando 
cu Mehta a guia nan na e ca- 
minda cu e ta spera lo resulta 


den un decision riba e castigo 
prome cu dia di labor proximo 
aña. 


Pa por logra esaki, Mehta a 
indica cu e lo kier pa e huicio 
den e fase di castigo sosode 
proximo aña. E hues a bisa cu 
maart y april ta mustra manera 
e miho lunanan riba su kalen- 
der di corte. 


Si Mehta su tempo stipula 
duna resultado, un decision 


riba Google su castigonan anti- 
confiansa lo bini 5 aña despues 
cu e Departamento di Husticia 
a entrega e demanda cu a causa 
un huicio di 10 siman. Esaki 
ta similar na e tempo cu Mi- 
crosoft a experiencia den fin 
di 1990 ora cu reguladornan 
a bay den nan contra pa mal 
conducta den e mercado di 
computer personal. 


Departamento di Husticia 
te ainda no a duna informa- 


cion tocante con severamente 
Google mester ser castiga. 
Loke ta mas probabel di haya 
golpi ta e tratonan cu Google 
a alinea cu Apple, Samsung y 
otro companianan di tecnolo- 
gia pa haci su search engine e 
opcion automatico riba smart- 
phone y web browser. 


Pa por tin e trafico aki garan- 
tisa, Google ta paga su part- 
nernan mas di 25 biyon dollar 
anual, cu mayoria di e placa aki 


bayendo na Apple pa e posi- 
cion prestigia riba e iPhone. 
Den un scenario mas dras- 
tico, e Departamento di Hus- 
ticia por busca un obligacion 
pa Google entrega parti di su 
negoshi, incluyendo Chrome 
web broswers y Android 
Software cu ta duna poder 
na mayoria di e smartphone 
na mundo pa motibo cu esey 
tambe ta garantisa trafico. 


Den diabierna su audiencia, 
abogadonan di Departamento 
di Husticia a bisa cu nan tin 
mester di hopi tempo pa por 
ega na un proposicion comp- 
rensivo cu tmbe lo considera 
con Google a cuminsa usa in- 
teligencia artificial den e re- 
sultadonan di buskeda y con 
e tecnologia aki por impacta 
e mercado. 


Google su abogadonan a con- 
ta e hues cu nan ta spera cu 
e Departamento di Husticia 
propone un lista realistico di 
castigo cu ta atende e problem- 
anan den e hues su decision 
na luga di entrega medidanan 
extremo. 


Mehta a duna ambos banda 
te cu dia 13 di september pa 
propone un cuadro di tempo 
cu ta inclui e Departamento di 
Husticia su entrega di e castigo 
proponi prome cu 2025. 


Durov ta bisa cu Telegram lo tuma accion contra 
critica tocante con e ta modera contenido 


(Reuters) - Hefe di Telegram Pavel Durov 
a bisa diabierna cu e aplicacion di mensahe 
lo combati critica tocante su moderacion di 
contenido y kita algun funcion cu a ser abusa 
pa actividad ilegal. 


Durov, ken siman pasa a ser poni bao investigacion 
formal na Francia en conexion cu e uso di Tele- 
gram pa crimennan incluyendo fraude, labamento 
di placa y comparti imagennan di abuso sexual di 
mucha, a anuncia e decision den un mensahe na e 
12.2 miyon usuario riba e plataforma. 


“Mientras cu 99.999& porciento di e usuarionan 
no tin nada di haber cu crimen, e 0.001% invo- 


lucra den actividadnan ilicito ta crea un mal ima- 
gen pa henter e plataforma, poniendo e interes di 
nos casi 1 biyon usuario den riesgo,” e negociante 
Ruso a publica. “Esaki ta e motibo dicon e aña aki 
nos ta comprometi pa converti moderacion riba 
Telegram for di un area di critica na un area di 
elogio.” 


Durov no a detaya con Telegram lo logra esaki. 
Sinembargo el a bisa cu ya caba el a deshabilita 
upload di media nobo na un herment independi- 
ente di blogging “cu aparentemente a ser mal usa 
pa actornan anonimo.” 
Tambe el a kita e funcion tiki usa di ‘People Near- 
by’ “cual tabatin problema di bot y scammer” y 
na luga di esaki tabata mustra negoshi verifica y 
legitimo cerca na e usuarionan. 


E cambionan aki ta e prome cu el a anuncia desde 
cu el a ser deteni na Francia luna pasa y interoga 
pa 4 ida prome cu el a ser poni bao investigacion 
formal y laga den libertad bao fiansa. 


E caso a resona den henter e industria di tecno- 
logia global, treciendo dilanti pregunta tocante e 
limite di libertad di expresion online, e politica di 
plataformanan di rednan social y si nan doño ta le- 
galmente responsabel a comportamento criminal 


di e usuarionan. 


Durov su abogado a bisa cu ta absurdo pa investiga 
e hefe di Telegram pa crimennan cometi pa otro 
personanan riba e aplicacion. 


Katie Harbath, un ex director di politica publico 
na Meta, a bisac u “e ta algo bo cu Durov lo cum- 
insa tuma moderacion di contenido na serio, pero, 
di mesun manera cu Elon Musk y otro CEO den 
tecnologia cu ta lidera plataformanan di mensahe, 
si e ta pensa cu e lo ta simplemente haci algun 
cambio chikito, e lo haya un sorpresa grandi.” 


Telegram tambe a kita lenguahe for di su Fre- 
quently Asked Questions (FAQ) bisando cu e no 
ta procesa rapport di contenido ilegal den comber- 
sacion priva pa motibo cu e combersacionnan aki 
ta protegi. Durov n oa referi na e cambio aki den 
su mensahe, den cual el a bisa cu Telegram a yega 
10 miyon usuario cu ta paga un suscripcion. 


Den un publicacion anterior riba diahuebs, Durov 
a bisa cu Telegram no ta perfecto. “Sinembargo e 
acusacionnan den rednan social cu Telegram di al- 
gun manera ta un paraiso ta absolutamente falso,” 
el a skirbi. “Nos ta retira miyones di publicacion 
dañino y canalnan tur dia.” 

5 turista den auto di huur a reverse dal 
un otro auto staciona cu hende aden y 
tur 5 a baha bay manera nada a pasa 


Diahuebs anochi a drenta in- 
forme di un accidente entre Casa 
Del Mar y Divi Hotel, mesora a 
dirigi un patruya na e sitio. 


Na yegada di e patruya a bin com- 
pronde cu aki ta trata di un accidente 
unda 5 dama turista cu a yega den un 
auto blanco a reverse y a bay dal un 
auto Toyota cora baha for di e auto 
y cana bay manera nada a pasa. Pero 
den e auto cora tabata tin un dama 
sinta cu a sinti e golpi ta wardando su 
casa. Na yegada di su casa a avisa po- 
lis. Awor polis ta buscando esnan cu 
tabata den e auto blanco. 


Polis en busca di e tiradornan di 
piedra na e brug di Hato 


Diahuebs 
anochi 
a 
drenta 
informe di cu tin tiradornan di 
piedra na e brug di Hato, mesora 
a dirigi patruyanan na e sitio. 


Na yegada di e patruya a busca den 
full e area pero no a logra haya nan. 
E personanan aki no ta consciente cu 
nan ta pone automobilistanan y nan 
mes den peliger cu nan fechorianan y 
ta hinca hende den gasto. 


Stranhero no a ripara cu el a yega 
un crusada y a subi esaki net ora 
pick-up a bin dal e y bir’e 90 grado 


Diahuebs mainta a drenta in- 
forme di un accidente na e cru- 
sada banda di "Casi Nobo" den 
Avenida Milio Croes, mesora a 
dirigi un patruya na e sitio. 


Nayegada di e patruya a bin com- 
pronde cu aki ta trata di un accidente 
unda cu un chauffeur stranhero den 
Hyundai Accent no a ripara cu ela 
yega un crusada y a subi esaki net ora 
un pick-up Toyota a bin dal'e bir'e 
90 grado. Afortunadamente ningun 
hende a resulta herida. 


Chauffeur no a regula su velocidad 
ni a mantene distancia y a bay dal 
tras di auto na Hooiberg 


Diahuebs mainta a drenta in- 
forme di un accidente na Hooi- 
berg, mesora a dirigi un patruya 
na e sitio. 


Na yegada di e patruya a bin com- 
pronde cu aki ta trata di un accidente 
unda un Hyundai Atos a bay dal tras 
di un Hyundai Accent, aunke e im- 
pacto tabata fuerte y a bira e Accent 
afortunadamente ningun hende a re- 
sulta herida. 

Ambulans a bay E.P.B. Hato pa un 
mucha cu nan a dal cu piedra na 
cabes 


Diaranson a drenta informe di 
cu tin un mucha herida cu un 
kap na cabes na E.P.B. Hato, me- 
sora a dirigi un ambulans na e 
sitio. 


Na yegada di e ambulans a bin com- 
pronde cu aki ta trata di un mucha 
cu a wordo herida cu un piedra na 
cabes. 


Pickup a dal riba muraya di 
supermercado na Tarabana y a 
bandona e sitio 


Diamars anochi a drenta in- 
forme di un accidente dilanti 
Tarabana Supermarket, mesora 
a dirigi un patruya na e sitio. 


Na yegada di e patruya a bin com- 
pronde cu aki ta trata di un acciden- 
te unda e chauffeur di un pick-up 
shinishi cu a bay dal riba e muraya 
di e supermercado y djey bandona 
e sitio. Polis a haya e number di e 
pick-up y a bay na e adres unda esaki 
ta registra pa atende cu e chauffeur 
pa e asumi su responsabilidad. 


Yiu muhe ta haci fastioso y ta 
lantando contra famia 


Diaranson anochi a drenta informe di cu un yiu muhe ta haci fastioso 
y ta lantando contra su mesun famia na Papilon, mesora a dirigi un 
patruya na e sitio. 


Na yegada di e patruya a bin compronde cu aki ta trata di un yiu muhe rebelde 
y polis a intermedia. Despues di a papia cu e yiu y a bis'e di e consecuencianan 
si e sigui mesora e yiu a calma y pas a bolbe reina na e hogar. 


Ambulans a bay na un crucero 
na waf pa un turista cu tabata 
hayando un ataca 


Diaranson anochi a drenta in- 
forme di cu un turista crucero 
lo ta hayando ataca riba e barco 
crucero na waf, mesora a dirigi 


ambulans na e sitio. 


Na yegada di e ambulans nan a atende 
e victima y a transporte pa hospital. 


A19 
Dialuna 9 September 2024 
sorteo/servicio 


Resultado Sorteo 
7 y 8 september 2024 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



Letter 


0 
0 
0 


0 


0 
00 
0 


0 
0 
0 
0 
0 



8 


9579 


X2 


Proximo Jackpot 


70.000,- 


Sorteo # 


Sorteo # 


x afl 8,00 


x match 4 


Mega Ball 


Proximo Jackpot 


250.000,- 


x match 4 


Sorteo # 


2090 


Sorteo # 4381 


Sorteo # 1255 


x afl. 500,00 


x afl.15,00 
x afl 50.00 


Carpricornio 


X2 


806 


x Jackpot 


Sorteo # 4381 
Sorteo # 


Sorteo # 2437 


5354 


1917 


Sorteo # 4381 


x Jackpot 


x match 4 
x afl. 12,00 


X2 


www.lottoaruba.com 


resultado : Sorteo 07 Sep 2024 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


0917 
325.000,- 


x Jackpot 
x match 4+ 


Proximo Jackpot 


9427 


Afl. 350.000,- 




22 
Letter 
i 


0 
0 


14 


243 


0 
30 


148 


0 
0 
0 
0 
0 



8 



4114 


X2 


Proximo Jackpot 


74.000,- 


Sorteo # 6587 


Sorteo # 


x afl 8,00 


x match 4 


Mega Ball 


Proximo Jackpot 


250.000,- 


x match 4 


Sorteo # 


0023 


Sorteo # 6144 


Sorteo # 1074 


x afl. 500,00 


x afl.15,00 
x afl 50.00 


Leo 


X2 


646 


x Jackpot 


Sorteo # 8341 
Sorteo # 2525 


Sorteo # 2090 


6091 


9215 


Sorteo # 7385 


x Jackpot 


x match 4 
x afl. 12,00 


X2 


www.lottoaruba.com 


resultado : Sorteo 07 Sep 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


9959 
350.000,- 


x Jackpot 
x match 4+ 


Proximo Jackpot 


12-18-23-24-28 


23-25-27-34-35 


6759 


Afl. 350.000,- 




Letter 


0 
0 
0 


0 


0 
7 


126 


0 
0 
0 
0 
0 






02-04-06-13-30 


2316 


www.lottoaruba.com 


resultado : Sorteo 8 Sept 2024 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


8357 
350.000,- 


x Jackpot 
x match 4+ 


Proximo Jackpot 


X3 


770 


x Jackpot 


Sorteo # 4382 
Sorteo # 


Sorteo # 2438 


5744 


3146 


Sorteo # 4382 


x Jackpot 


x match 4 
x afl. 12,00 


X2 


3010 


Sorteo # 4382 


Sorteo # 1256 


x afl. 500,00 


x afl.15,00 
x afl 50.00 


Geminis 


Sorteo # 


x afl 8,00 


Mega Ball 


Proximo Jackpot 


250.000,- 


x match 4 


Sorteo # 


0360 


FP 


Proximo Jackpot 


78.000,- 


Sorteo # 6588 


x match 4 


Afl. 350.000,- 


diario 
Korsou 
super4 
flamingo 


2048 
9529 
2680 
5869 
3088 
3002 
super5 
0810 
3589 
5810 
- 
1047 


diario 
Korsou 
super4 
flamingo 


3827 
7537 
5010 
0265 
4849 
4173 
super5 
3461 
3387 
2768 
77069 
3794 


diadomingo 


Bira un Heroe den comunidad: sea un Boluntario cu Heart-Centered 
Leadership Foundation! 


Heart-Centered Leader- 
ship Foundation (HCLF) 
ta invita adultonan na 
Aruba pa crea un impacto 
door di ta un boluntario 
cu e fundacion. Adulto 
riba 18 aña por yuda em- 
podera y inspira hoben- 
nan na Aruba den dife- 
rente manera. 


Boluntarionan di HCLF ta 
esencial pa logra e proposito 
di e fundacion pa crea lider- 
nan resiliente den comuni- 
dad. Cu hermentnan, tayer- 
nan y sosten, boluntarionan 
lo sinti sigura den nan ha- 
bilidadnan pa conecta y haci 
un impacto positivo cu ho- 
bennan. Ta un boluntario no 
ta solamente pa crecemento 
personal y profesional, pero 
lo yuda reinforsa e habilidad- 
nan necesario den e mundo 
actual. 
Boluntarionan 
di 
HCLF lo forma parti di un 
comunidad yena cu apoyo y 
hunto lo sigui crea impacto 
den bida di hobennan. 


Crea un impacto como un 


boluntario por sosode den 
diferente manera. Un rol 
mas directo ta como lider 
di grupo durante nos activi- 
dadnan, unda e boluntario lo 
guia conbersacionnan cu ho- 
bennan. Personanan interesa 
di duna sosten na un manera 
menos directo HCLF ta of- 
rece rol tras di cortina. E rol 
lo por ta den forma di prepara 
materialnan, ofrece sosten na 
e persona cu ta duna e activi- 
dad , saca potret durante ac- 
tividadnan y yuda den e pro- 
ceso di preparacion prome cu 
e actividad of ordena e sala 
despues di nos actividadnan. 


E trabao di boluntarionan di 
HCLF por wordo refleha den 
e comentario cu hobennan 
ta duna. Un hoben ta com- 
parti cu: “ Nan ta scucha bo 
realmente”. Un otro hoben 
ta enfatisa cu e boluntario ta 
yuda crea un espacio sin hu- 
icio: “Nan ta compronde sin 
huicio y por a relata cumi”. 
E testimonionan aki ta dem- 
ostra HCLF su compromiso 
pa empodera e hubentud di 
Aruba. 


Na HCLF un boluntario ta 
un ehempel y simbolo di spe- 
ransa pa e hobennan. Ronan, 
un boluntario, ta remarka: 
“HCLF ta ofrece un ambi- 
ente habri unda bo por ta bo 
mes. Hunto, nos ta impacta 
e comunidad. Mi ta siña di 
hobennan y nan diferente 
perspectivanan. Mi ta sinti 
un obligacion pa yuda hoben 
paso nan ta e futuro.” Ronan 
lo describi su experiencia 
den e siguiente palabranan: 
“satisfecho, placentero y ed- 
ucativo”. HCLF ta haña su 
dedicacion cu na e trabao di e 
fundacion y na hobennan di 
Aruba un inspiracion. 


Un otro boluntario a com- 
parti cu HCLF a contribui 
pa e bira un miho version 
di su mes, un version mas 
fuerte, sigur y resiliente. Un 
otro boluntario cu a forma 
parti di HCLF como un ho- 
ben y awo como boluntario 
adulto a refleha cu HCLF ta 
dun’e motivacion pa lucha ta 
un miho version di su mes. 
Door di su experiencia como 
boluntario e a siña di e im- 
portancia di conexion y co- 
munidad na Aruba. 


Boluntarionan tin e poder pa 
haci un impacto den bida di e 
hubentud di Aruba. Esaki ta e 
oportunidad pa bira un heroe 
den comunidad y contribui 
na e desaroyo di e siguiente 
generacion. 
Conecta, 
in- 
spira y haci un diferencia cu 
Heart-Centered Leadership 
Foundation. Tuma contacto 
cu HCLF via WhatsApp at 
5841211 of email na hclfa- 
ruba@gmail.com 


SERVICIO/gEnERal 
a20 


Dialuna 9 September 2024 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
Aloe 
Tel. 584 4606 


Un homber na California 
a ser acusa di asesina 81 
bestia den un tiroteo cu a 
dura 3 ora 


(AP) - Homber sospecha di 
a cuminsa los tiro pa 3 ora 
na California y causa morto 
di 81 bestia, incluyendo 
cabay minitiatura, galiña 
y cabrito, a declara su mes 
inocente na cruledad di 
animal y otro cargonan. 


Vicente Arroyo, di 39 aña, a 
haci su prome aparencia den 
corte diahuebs despues cu 
Monterrey County Sheriff 
su diputadonan a detene su 
persona den siman a causa di 
aparentemente usa varios arma 
pa tira e bestianan cu tabata den 
Prunedale. 


E dono di e bestianan no 
kier ser identifica ni tampoco 
papia cu media, comandante 
di Monterey County Andres 
Rosas a conta The Associated 
Press diabierna. “Mi a bay aya 
y e tabata un escena bastante 
traumatico. Nan tabata hende 
su mascota,” el a bisa. 


Un di e cabaynan miniatura 
tabata pertenece na e dono di 
e tereno unda e bestianan ta 


keda, y e otro 80 tabata di un 
persona cu a huur e tereno 
pa tin su mascotanan, Rosas 
a informa. 
Segun recordnan di corte, 
Arroyo ta ser acusa di asesina 
14 cabrito, 9 galiña, 7 pato, 
5 coneu, un guinea pig, 33 
parakeet y cockatiel. Arroyo 
tambe ta acusa di asesina un 
pony yama Lucky y dos cabay 
miniatura yama Estrella y 
Princessa, KSBW-TV a reporta. 


Algun di e bestianan a sobrevivi 
e tiroteo cu a dura varios ora 
pero mester a ser poni drumi 
a causa di con severo nan 
heridanan tabata, segun Rosas. 


Segun informacion, Arroyo 
tabata biba den un camper 
banda di e tereno unda e 
bestianan ta y cu un motibo pa 
e acto te ainda ta desconoci. Su 
abogado, William Pernik a bisa 
cu despues di papia cu Arroyo 
y su famia el a keda preocupa 
tocante e competencia mental 
di su cliente y a pidi hues pa 
haci un evaluacion di salud 
mental. 


Pronostico 
di tempo 


Tempo: 
Awe tardi y awe nochi: 
parcialmente 
nubia 
y 
generalmente seco 
Den marduga y mañan: 
temporalmente hopi nubia 
cu un awasero 


Temperatura maximo 34 
grado Celsius 
Temperatura minimo 28 
grado Celsius 
Indice di calor (heat index) 
den y rond di oranan di 
merdia: 35 pa 42 grado 
Celsius 
Uv index: 12 


Bahada di solo: 6:47pm 
Subida di solo: 6:29am 


Biento: 
Modera for di direccion 
generalmente oost; forsa 3 
te 4 (12 te 30 km/ora, 7 te 
16 nudo). 
Durante di dia basta fuerte 
te posiblemente fuerte den 
rafaga; forsa 5 te 6 (31 te 
50km/ora, 17 te 27 nudo) 


Situacion general di 
tempo: 
Na e momentonan aki 
no tin disturbionan di 
importancia pa weer local. 
Humedad por bira net 
suficiente 
den 
oranan 
di marduga y mainta pa 
produci un awasero local. 


Condicionnan maritimo/ 
estado di lama: 
Na partinan protege di 
costa: keto, rond di 1 pia. 
Na partinan zuid: trankil, 
rond di 2 pia. 
Na 
partinan 
oost 
te 
noordwest 
di 
costa: 
generalmente modera cu 
olanan alrededor di 3 pa 4 
pia, localmente e por yega 5 
te 6 pia. 


A21 

obituArio 


"Dios ta amor... y amor ta Dios, maske mi no ta na e mundo aki, tur 
dia lo mi ta banda di boso Curazon, mi por stens di loke Señor ta 
hasi" 
Salmo 33 


Nos ta anuncia fayecimento di: 


Addison Croes 
Cariñosamente yama: Eddy/ Opa Son 
*04-09-1952 - †05-09-2024 


Mayornan: †Isaias (Charlie) y †Juanita Croes-Thiel 


Na nomber di su: 
Casa: 
Rosalda Croes 


Yiunan: 
†Garvin Croes 


Brian Croes 


Su preti wowo: 
Elle Marie Ho-Kang-You 
Mascota stima: 
Fluffy 


Rumannan: 
†Cristina y Carlito Dirksz-Croes y famia 
†Yonka y Thomas Trimon-Croes y famia 
†Antonio (Bubu) Croes y Clara Croes-Wester y famia 
†Sarita (Rita) Croes y famia 
†Martin (ShonTin) y Lima Croes-Yarzagaray y famia 
†Mache Croes 
Sira Croes y famia 


Swa y cuñanan: 
†Gilda y †Coco Werleman-Lopez y famia 
†Lindo y †Yvonne Lopez-van der Pas y famia 
†Diana y †Enrique Croes-Lopez y famia 
†Maikel y Ika Lopez-Werleman y famia 
Magda Lopez 
Lia Lopez y famia 
Maximina y Nilo Wernet-Martes y famia 
Arcangel y Greta Martes-Fuentes y famia 


Sobrinonan: †Ruben Dirks, John y Denise Dirks-Baiz y famia, Nel 
Dirks, Mariela y Papito Simon-Dirksz y famia, Astrid y Shon Le 
Petrochi y famia, Roly y Marion Croes-Croeze y famia, Anthony 
y Lindelle Croes-Werleman y famia, Shareen Croes y Jurgen van 
Ootmarsum, Michel y Jaap Croes-Jongeneel, Nathaly y Cesar 
Perez-Croes, Sidney y Louella Croes-Ras y famia, Anett Maduro y 
famia, †Jaime Maduro, Delio (Essy) Lacle y famia, Anthony Lacle y 
famia, Joselito y Magaly Lacle y famia 


Julie y Humphry Ras-Croes y famia, Anthony y Ginny Croes 
y famia, Jeremy y Rina Croes-Werleman, Minouche y Lewis 
van Romondt-Lopez y famia, Natascha y Don de Veer y famia, 
Roswitha Lopez y famia, Roy Croes y famia, Suzette y Otty Ras- 
Croes y famia, †Nathalie Croes y famia, Kenrick y Jamila Lopez y 
famia, Michel y Cathy Lopez-Arends y famia, Ikel Lopez y famia, 
Marcel Lopez y famia, Eldwin Coutinho y famia, Gino Coutinho y 
famia, Johnny y Anaise Wernet y famia, Giovanny Martes y famia, 
Angere Martes y famia 


Unico iha: 
Bryan Simon 


Mama di su preti wowo: Marielle Ho-Kang-You 


Sra cu a cuida y stima papi: Isabella (Mama Isa) Caraballo 


Tur su amigonan fiel di cas, amigonan/ fans di SV Estrella y ex 
coleganan di Douaney su bon bisiñanan: Ricky y Ailene Tromp- 
Croes, como tambe demas bon bisiñanan rond 


Demas famia: Croes, Lopez, Thiel, Ho-Kang-You, Dirksz, Trimon, 
Wester, Yarzagaray, Werleman, van der Pas, Wernet, Martes, Fuentes, 
Simon, Baiz, Petrochi, Croeze, Perez, Jongeneel, Ras, Maduro, 
Lacle, Briezen, de Mey, Rozenberg, Kock, Boekhoudt 


Nos disculpa si den nos tristeza nos por a lubida un of otro nomber 
di famia of amistad. 


Ta invita pa e acto di despedida cu lo tuma lugar diamars 10 di 
september 2024 na misa Inmaculada Concepcion na Sta. Cruz di 
1:00 pa 4:00 pm, sigi pa e acto di cremacion den seno di famia. 


Señor ta mi Wardador, Mi n’tin falta di nada 
Den cunucu di yerba berde E ta poni mi sosega 
E ta hiba mi na awa trankil pa mi bolbe haña forsa. 
Salmo: 23 


Cu inmenso dolor na nos curason pero conforme cu Dios 
su boluntad, nos ta participa fayecimento di nos ser stima: 



Ena Bardouille 
Cariñosamente yama y conosi como Zuster Bardouille 
*01-02-1945 ~ †03-09-2024 


Na nomber di su yiu muher: Jo-Anne Bardouille y yui 
Su nieto: Jayden Meulens 


Su rumannan: 
†Sra. Vda. Theresa Grijt-Bardouille 
†Mona Bardouille y yiunan 
Bernard Bardouille y Cecilia Cardoze y yuinan 
Victor Bardouille y Jacky Wever y yiunan 
Lydia Bardouille y Edsel Grijt y yiunan na Hulanda 
Imelda Bardouille y yiu 
Junior Bardouille na Venezuela 


Subrino- y Subrinanan: 
Cedric Haze y Donna y yiu na Merca 
Andy Bardouille y Sharmila y yiunan na Hulanda 
Anthony Bardouille y Rim y yiu na Hulanda 
Jessica Tweeboom-Haze y Aldren y yiunan na Hulanda 
Beverly Bardouille y yiunan 
Jennifer Grijt y Robin y yiunan na Hulanda 
Evelyne Grijt y Roberto y yiunan na Hulanda 
Cindy Bardouille na Hulanda 
Geraldine Bardouille y Hubert 
Allyshanee Bardouille na Hulanda 
Brandel Bardouille y Xena na Hulanda 


Primo y Primanan: 
†Felix Bardouille y famia 
Franklin Bardouille y famia 
†Errol Bardouille y famia 
Lucy Sharp y famia 


Amigonan di cas: Elsy Toppenberg-de Haak 
Brenda van Putten 


Grupo di oracion: 
Cu Cristo na Cabez nada no por bai Robez 


Ex coleganan di Dr. Horacio Oduber Hospital, Kram 
Afdeling 
Miembronan di Club Kibrahacha 


Y demas famianan: 
Bardouille, Williams, Meulens, Haze, Tweeboom, Grijt, 
Sharp, Wever, Cardoze, Hengeveld, Toppenberg, de 
Haak, van Putten, Mardenborough, Hughes y bisiña nan 
serca Tromp, Raghunath, Flanders, Ras y demas famia na 
Dominica, Hulanda, Merca, Curaçao, Canada y Inglaterra. 


Ta invita tur amigo(a)nan, bisiña y conocirnan pa asisti na e 
acto di entiero cual lo tuma lugar diamars 10 di september 
2024 pa 4or di atardi saliendo for di Misa San Francisco, 
Oranjestad pa Santana centraal na Sabana Basora. For di 
1or di merdia nos querida defunto lo ta reposa na Misa San 
Francisco, Oranjestad. 


Nos ta lamenta cu despues di entiero nos no ta ricibi bishita 
di condolencia na cas. 


Nos ta pidi nos disculpa si den nos tristesa nos por a lubida 
di menciona algun persona. 


"Dios ta amor... y amor ta Dios, 
maske mi no ta na e mundo aki, tur 
dia lo mi ta banda 
di boso Curazon, mi por stens di loke 
Señor ta hasi" 
Salmo 33 


Cu dolor na nos curason, nos ta 
participa fayecimento di nos ruman y 
omo stima: 


Sr. Vdo. Pedro M. Giel 
Mihor conoci como “Vidal” 
*06-01-1942 - †05-09-2024 


Na nomber di su: 
Esposa: †Mathilde Giel-Vieira de Freitas 


Rumannan: 
Ida y †Ruby Dijkhoff 
Ina y †Henk Kolkman 
Andres y Mena Giel Kelly 
Juancito y Marianita Giel Tromp 
Aura y Jovito Tromp Giel 
Freddy y Mercedes Giel 
Rosa Giel 


Iha(nan): Lelisia Tromp 


Subrina y subrino(nan): 
Helen y Stanley Chan, Tico, Rene y Zulaika Dijkhoff, Gino 
Dijkhoff 
Jolanda, Ivonne y Lia Kolkman y yiunan 
Sharine, Jelitza, Jelishka Giel 
Moraima y Greg Brown, Angelo Giel 
Junior, Giovanni Perez 
Frederick, Magaly, Susaine Giel 
Layen y Ada Willems y yiu 
Melany Perez 


Bon bisinja: 
Miljenka Franken y Chelo 


Tur su amistadnan, conocirnan, y companjera(o)nan di S.T. 
Thuiszorg Jaburibari. 


Demas famia(nan): 
Giel, Vieira de Freitas, Heide, Tromp, Dijkhoff, Kolkman, 
Kelly, Perez, Oehlers, Maduro, Brown, Boekhoudt. 


Ta invita pa acto di despedida cual lo tuma lugar na Aurora 
Funeral Home diaranson 11 di september 2024, di 9’or pa 
11’or. Cremacion lo tuma lugar despues den seno familiar. 
Nos disculpa si den nos tristeza nos por a lubida algun 
nomber. 
Nos ta lamenta cu despues di entiero nos no lo ricibi bishita 
di condolencia na cas. 


Precioso den bista di Señor ta e 
morto di su Santonan, Sirbidor. 
Salmo 116:15 


Cu dolor na nos curason, 
nos ta anuncia fayecimento 
cristianamente di nos ser stima: 


Yolanda Otil Buddy 
*15-02-1965 - †06-09-2024 


Acto di entiero lo wordo 
anuncia despues 


obituario/internacional 
a22 


Dialuna 9 September 2024 


Lo E seka tur lágrima for di 
nan wowo, I morto lo no 
eksisti mas: lo no tin nada 
di rou, nada di yoramento, 
nada di dolo mas, pasobra 
tur kos di antes a pasa bai. 
Rev. 21:4 

Israel ta conduci atakenan intenso den Siria, matando 4, segun media estatal 


(AP)—Un serie di atakenan 
Israeli a dal varios area den 
centro Siria ayera, matando 
al menos cuatro persona, 
heridando 13 y causando 
candela, segun e media es- 
tatal a reporta. 


Agencia noticiero estatal Sirio 
SANA a reporta cu defensan- 
an aereo Sirio “a confronta 
un agresion cu a afecta varios 
punto den e region central,” 
destruyendo un highway den 
provincia di Hama y causando 
candela cu bomberonan taba- 
ta bringando pa controla awe 
trempan. 


Al menos cuatro hende morto 
y 13 herida a yega na e Masyaf 
National Hospital den e pro- 
vincia Hamas, SANA a bisa, 
citando hefe di hospital Fay- 
sal Haydar. No tabata inme- 
diatamente claro di nan tabata 
ciudadanonan of militantenan. 
E Observatorio Sirio pa Dere- 
cho Humano, un monitoreo 
di guera basa na Reino Uni, a 


reporta cu un di e atakenan a 
afecta un centro di investiga- 
cion cientifico na Maysaf y 


otro sitionan unda “milicianan 
y expertonan Irani ta staciona 
pa desaroya arma den Siria.” 


Media local tambe a reporta 
atakenan rond di e ciudad 
costero Tartous. 


No tabatin comentario inme- 
diato for di e ehercito Israeli. 
Israel a conduci centenares di 
atake riba obhetivonan dentro 
di partinan controla pa gobi- 
erno di Siria durante e ultimo 
añanan, pero ta incomun cu 
e ta reconoce of discuti e op- 
eracionnan. 


E atakenan frecuentemente ta 
riba forsanan Sirio of gruponan 
sosteni pa Iran. Israel a priminti 
pa stop atrincheramento Irani 
den Siria, particularmente mi- 
rando cu Siria ta un ruta clave 
pa Iran manda arma pa e grupo 
militante Libanes, Hezbollah. 


Hezbollah ta den conflicto cu 
forsanan Israeli durante e ul- 
timo 11 luna pa via di e guera 
entre Israel y Hamas—un 
aliado di Hezbollah—na Gaza. 


Trump ta menasa pa encarcela oponentenan den retorica escalante 
prome cu debate esencial 


(AP)—Cu solamente algun dia prome cu su 
prome y probablemente unico debate contra 
vice-presidente Kamala Harris, ex-presidente 
Mericano Donald Trump a publica un adver- 
tencia riba su red social menasando pa encar- 
cela esnan “envolvi den comportamento ineti- 
co” durante e eleccion aki, cual el a bisa lo ta 
bao critica intenso. 


“ORA MI GANA, esnan cu a CHEAT lo ser per- 
sigui riba extento completo di e ley, cual lo inclui 
sentencianan largo den prizon pa asina e deprava- 
cion di husticia aki no sosode atrobe,” Trump a 
skirbi diasabra, treciendo duda un bes mas tocante 
e integridad di e eleccion, aunke fraude ta increible- 
mente incomun. 


“Sea consciente,” el a continua, 
“cu e exposicion legal aki ta ex- 
tende pa abogadonan, opera- 
tivonan politico, donantenan, 
votadonan ilegal y oficialnan di 
eleccion corupto. Esnan envolvi 
den comportamento inetico lo 
ser persigui, gara y procesa riba 
nivelnan, desafortunadamente, 
nunca mira den nos pais.” 


E mensahe di Trump ta repre- 
senta su ultimo menasa pa usa 
e oficina presidencial pa comete 
represalia di e gana un segundo 
termino. No tin ningun evi- 
dencia di tipo di fraude cu e ta 
sigui insisti a stroba e eleccion di 
2020; de hecho, decenas di cor- 
te, oficialnan di estado Republi- 
cano y su mesun administracion 
a bisa cu el a perde hustamente. 


Solamente 
algun 
dia 
pasa, 
Trump mes a reconoce den 
un entrevista cu en berdad el a 
“perde pa un cantidad chikito.” 


Mientras e aliado- y ayudan- 
tenan di e campaña di Trump 
a urgi’e pa enfoca riba Harris y 
haci e eleccion un referendum 
riba asuntonan manera inflacion 
y seguridad riba frontera, Trump 
a desvia hopi leu for di curso. 


Diabierna el a entre un declara- 
cion sorprendente na camaran- 
an di pensa den cual el a men- 
ciona un serie di acusacionnan 
den pasado di mala conducta 
sexual, describiendo varios den 
detaye grafico, hasta ora el a ne- 
nga e acusacionnan di su acusa- 


donan. Anteriormente el a apa- 
rece den corte pa un audiencia 
riba e apelacion di e decision 
cu a hay’e responsable di abuso 
sexual, birando e enfoke riba su 
problemanan legal den e ultimo 
etapa di e campaña. 


Diasabra trempan, Trump a 
menciona 
den 
dessatisfac- 
cionnan familiar tocante tur cos 
for di su acusacion pa e envolvi- 
mento di Rusia den e eleccion di 
2016 mientras el a campaña den 
un di e area mas Republicano di 
Winconsin. 


“E departamento di husticia 
di Biden-Harris kier tira mi 
den prizon—nan kier mi den 
prizon—pa e crimen di exposi- 
ciona nan corupcion,” Trump 
a bisa durante un rally na Cen- 
tral Wisconsin Airport, unda el 
a papia tras di un muraya di glas 
bulletproof debi na e protocol- 


nan nobo despues di e intento 
pa asesinato riba dje na juli. 


No tin ningun evidencia cu 
presidente Joe Biden of Harris 
tin influencia tocante decision- 
nan pa e departamento di husti- 
cia of fiscalnan estatal pa acusa e 
ex-presidente. 


internacional a23 


Dialuna 9 September 2024 
Apoyadonan di ex prome minister Pakistani encarcela ta 
protesta pa demanda su liberacion 


(AP)—Miles 
di 
apoya- 
donan di ex-prome min- 
ister Pakistani encarcela, 
Imran Khan, a protesta 
riba frontera di e capital, 
Islamabad, ayera, deman- 
dando su liberacion. E ta 
den prizon pa mas cu un 
aña caba den conexion cu 
mas di 150 caso policial. 


Khan, e rival principal di 
prome minister actual Shez- 
baz Sharif, ta keda un figura 
popular a pesar di e casonan 


aki, cual criticonan y su par- 
tido ta bisa ta politicamente 
motiva. El a ser kita for di 
poder na 2022 via un voto di 
desconfiansa den parlamento. 


E rally di diadomingo, un 
di esun mas grandi e aña aki 
pa e partido den oposicion 
di Khan, Pakistan Tehreek- 
e-Insaf, of PTI, a tuma luga 
pasivamente, 
aunke 
polis 
a bringa cu algun activista. 
E vocero di Khan, Zulfi 
Bukhari, a denuncia e accion 


di polis contra su apoyadonan 
“pasivo” den un declaracion. 


Mas trempan, autoridadnan a 
blokea camindanan clave por 
medio di pone container pa 
preveni su apoyadonan asisti 


na e rally. “Si Dios kier, nos 
lo sigura e liberacion di Im- 
ran Khan pronto,” segun Ali 
Amin, e oficialnan eligi den 
e provincia Khyber Pakh- 
tunkhwa, adresando e rally. 


El a duna e gobierno un ul- 
timatum di dos siman pa e 
liberacion di su lider. Khan 
a ser encarcela na 2023 ora a 
deten’e despues di a ser sen- 
tencia den un caso di corup- 
cion. 


Canciyer Aleman Scholz a haci yamado pa 
progreso mas lihe pa caba cu e guera di 
Rusia na Ucrania 


(AP)—Canciyer 
Aleman 
Olaf Scholz a bisa ayera 
cu e y presidente Ucrani- 
ano Volodymyr Zelenskyy 
a acorda cu Rusia mester 
ser inclui den un confer- 


encia di paz den futuro 
diseña pa trece un fin na e 
guera entre Rusia y Ucra- 
nia. El a haci yamado pa 
mas esfuerso pa resolve e 
conflicto. 


Un conferencia di paz cu a 
tene luga anteriormente dia 
15 y 16 di juni na Suisa a caba 
cu 78 pais expresando apoyo 
pa e “integridad teritorial” di 
Ucrania pero a laga e camin- 
da pa dilanti vago. Rusia no a 
participa. 


“Mi ta kere awo ta momento 
cu nos mester discuti con nos 
ta bay sali for di e situacion 
di guera mas lihe cu loke ta 
e impresion actualmente,” 


Scholz a bisa den un entrev- 
ista cu locutor publico Ale- 
man ayera. “Sigur no lo ta bay 
tin mas conferencia di paz, y 
e presidente y nos ta den acu- 
erdo cu e mester ta un cu Ru- 
sia presente,” Scholz a bisa. 


Scholz ta enfrentando mas 
disentimento politico na cas 
tocante e sosten di su go- 
bierno incluyendo placa y 
arma pa Ucrania despues cu 
partido populista cu a opone 
pa arma Ucrania a haya bon 


resultado durante e eleccion 
estatal na costo di partidonan 
den su coalicion di tres par- 
tido. Algun miembro di su 
Partido Democratico Social 
tambe a haci yamado pa mas 
enfasis riba diplomacia pa 
Rusia. 


Zelenskyy a presenta un for- 
mula di paz di dies punto cu 
ta yama pa e expulsion di tur 
forsa Ruso for di teritorio 
Ucraniano y responsabilidad 
pa crimennan di guera. 


Oficial di ONU ta bisa cu e guera na Sudan a mata al menos 20,000 hende 


(AP)—Mas cu 16 luna di 
guera na Sudan a mata mas 
cu 20,000 hende, segun un 
oficial mayor di e Organi- 
sacion di Nacionnan Uni 
(ONU) a bisa ayera, un 
cifra scur en medio di un 
conflicto devastador cu a 
sacudi e pais Africano. 


Tedros Adhanom Ghebreyesus, 
director general di e Organisa- 
cion Mundial di Salud (OMS), 
a presenta e conteo di morto 
durante un conferencia di pren- 
sa na Port Sudan, cual ta sirbi 
como e asiento di e gobierno 


internacionalmente reconoci. 
El a bisa cu e conteo di morto 
por ta hopi mas halto. 
“Sudan ta sufriendo den un 
tormento perfecto di crisis,” 
Tedros a bisa mientras e tabata 
cabando cu su bishita di dos dia 
pa Sudan. “E scala di e emer- 
gencia ta sorprendente, como 
tambe e accion insuficiente pa 
stop cu e conflicto.” 


Sudan a cay den caos na april 
aña pasa ora tension entre e 
ehercito y e grupo paramili- 
tar, e Rapid Support Forces, 
a explota den un guera den e 


pais. E conflicto a transforma 
e capital, Khartoum, y otro 
areanan urbano den tereno di 
bataya, destruyendo infrastruc- 
tura publico y un sistema di 
salud cu ya tabata kibra. Sin 
e facilidadnan basico aki, hopi 
hospital y facilidadnan medico 
a cera nan porta. 


E conflicto a crea e crisis di 
desplasamento mas grandi 
na mundo. Mas cu 13 miyon 
hende a ser forsa pa huy for 
di cas desde e bringamento a 
cuminsa, segun e Organisacion 
Internacional pa Migracion. 


Nan e inclui mas cu 2.3 mi- 
yon hende cu a huy pa paisnan 
den bisindario como refugiado. 


Bringamento a ser marca pa 
atrocidadnan incluyendo abuso 
sexual en masa y asesinatonan 
etnicamente motiva cu ta conta 
como crimennan di guera y 
crimennan contra humani- 
dad, segun ONU y gruponan 
di derecho internacional. 
Diabierna, e investigadornan 
di derecho humano a urgi pa e 
creacion di un “forsa indepen- 
diente y imparcial” pa proteha 
ciudadanonan, culpando ambos 


banda di crimennan di guera. 
Un brote den e pais ta e calam- 
idad mas recien pa e pais. E 
malesa a mata al menos 165 
hende y a enferma aproxima- 
damente 4,200 mas durante 
e ultimo simannan, segun e 
ministerio di Salud a bisa den 
su ultimo update diabierna. 


“Nos ta haciendo yamado pa 
mundo lanta for di soño y yuda 
Sudan sali for di e pesadia cue 
ta bibando den dje,” Tedros a 
bisa, agregando cu un alto-al- 
fuego inmediato ta urgente- 
mente necesario. 

Dos miembro di NATO ta bisa cu drone Ruso a viola nan espacio aereo 


(AP) - Dos miembro di 
NATO a bisa diadomingo 
cu drone Ruso a viola nan 
espacio aereo, pa motibo 
cu 1 a bula drenta Roma- 
nia durante atakenan den 
oranan di anochi contra 
bisiña Ucrania mientras 
otro a accidenta na Latvia 
e dia anterior. 


Un drone a drenta teritorio di 
Romania diadomingo trempan 
mientras cu Moscu a golpia 
“victimanan civil y infrastruc- 
tura na waf” na Danube, Ucra- 
nia, segun Romania su Min- 
isterio di Defensa Nacional a 
reporta. El a agrega cu Bucha- 
rest a desplega avionnan F-16 


pa monitor su espacio aereo y 
a emiti alertanan via mensahen 
a residentenan di dos region na 
parti oriental. 


Tambe el a bisa cu investiga- 
cionnan ta na caminda di un 
posibel “zona di impacto” den 
un zona no habita na e fron- 
tera di Romania cu Ucrania. 
No tabatin rapport inmediato 
di ningun daño ni morto of 
herido. 


Mas adelante riba diadomingo, 
Latvia su Minister di Defensa 
Andris Spruds a bisa cu drone 
Ruso a cay e dia prome na e 
pueblo di Rezekne, y posible- 
mente a drenta Latnia for di 


Belarus. Rezekne, cas di al- 
rededor di 25,000 persona, ta 
55 kilometer west di Rusia y 
alrededor di 75 kilometer ley 
di Belarus, e Kremlin su aliado 
cercano y dependiente. 
Mientras cu e entrada na espa- 
cio aereo di Latvia ta un inci- 
dente poco comun, Romania 
a confirma fragmento di drone 
den su teritorio den varios oca- 
sion desde cu Rusia a invadi 
Ucrania den februari di 2022, 
cu e incidente mas recien juli 
di e aña aki. 


Mircea Geoana, NATO su 
Secretario General dpitado 
cu ta saliendo y Romania su 


ex diplomatico top a bisa dia- 
domingo mainta cu e aliansa 
militar a condena Rusia su 
violacion di espacio aereo na 
Romania. “Mientras cu nos 
no tin informacion indicando 
un atake intencional di parti di 
aliadonan di Rusia, e actonan 
aki ta iresponsabel y potencial- 
mente peligroso,” el a skirbi 
riba X/ 


Latvia su ehercito riba diado- 
mingo a bisa cu no tabatin indi- 
cacion cu Moscu of Minsk in- 
tencionalmente a manda drone 
den e pais. Den un declaracion 
publico, e ehercito a bisa cu el 
a identifica e sitio unda e caida 


a sosde y cu un investigacion 
ta andando. 
Spruds, e Minister di Defensa 
di Latvia, a busca baha e nivel 
di significancia di e incidente 
cu drone. 


“Mi por confirma cu no tin 
victima aki y tampoco ningun 
propiedad a sufri daño,” Min- 
ister di Defensa Andris Spruds 
a conta Latvian Radio a bisa 
riba diadomingo, agregando cu 
cualkier riesgo den e evento ta- 
bata inmediatamente elimina: 
“Claramente, e ta un incidente 
serio, mirando cu esaki un bi- 
aha mas ta un recordatorio di ki 
tipo di paisnan ta nos bisiña.” 


